Apa Jadi Dalam Pasaran Ketika Semua Mata Pada BOE?

Memasuki sesi Eropah, US dolar kembali didagangkan stabil setelah mencatat penyusutan susulan keputusan mesyuarat FOMC pada awal pagi Khamis.
Federal Reserve (Fed) memberi isyarat untuk lebih banyak kenaikan kadar faedah pada mesyuaratnya akan datang selepas menaikkan kadar sebanyak 75 mata asas.
Bagaimanapun, prospek suram mengenai pertumbuhan ekonomi Amerika Syarikat yang mungkin terjejas akibat langkah agresif Fed membuatkan raja mata wang itu menyusut.
Tumpuan pelabur kini terarah kepada mesyuarat polisi bank pusat England (BOE) yang akan berlangsung pada 7 petang (waktu Malaysia) dengan jangkaan kenaikan sebanyak 25 mata asas.
 Euro pula kekal melemah selepas Bank Pusat Eropah (ECB) mengumumkan untuk menggunakan fleksibiliti dalam melabur semula penebusan Program Pembelian Kecemasan Pandemik (PEPP) dengan tujuan mengekalkan fungsi mekanisme penghantaran dasar monetari.
Dolar Aussie pula sedikit berubah dengan keuntungan yang terbatas daripada bacaan data pekerjaan yang bercampur-campur pada bulan Mei.
Sementara dolar New Zealand pula mendatar selepas dikecewakan oleh data pertumbuhan New Zealand yang menunjukkan penguncupan pada suku pertama tahun ini.
Di sisi lain, dolar Kanada merosot ke paras terendah satu bulan di tengah-tengah kejatuhan dalam dagangan minyak mentah dunia.


Data Ekonomi China Penggerak Pasaran Pada Sesi Asia Hari Ini

Dolar Amerika Syarikat diniagakan lemah pada dagangan Isnin berbanding matawang utama yang lain kembali menurun dari paras tertinggi 23 bulan yang dicapai berikutan para pelabur sedang menantikan bacaan data yang lebih meyakinkan untuk posisi belian pada dagangan USD.
Pergerakan harga juga dilihat perlahan dengan pasaran di Jepun juga ditutup selama 10 hari sempana cuti “Golden Week”. China juga akan bercuti sempena hari Buruh bermula Rabu sehingga Jumaat.
Data yang menjadi tumpuan utama untuk USD pada minggu ini adalah pada penetapan kadar faedah dalam mesyuarat FOMC pada awal pagi Khamis dan pada Jumaat pula, laporan data pekerjaan NFP di Amerika Syarikat akan menyusul. Kedua-dua data tersebut dipercayai akan memberikan impak besar terhadap dagangan USD dalam pasaran.
Dagangan USD pada sesi pasaran New York semalam gagal untuk mengukuh selepas data perbelanjaan pengguna di Amerika Syarikat yang dikeluarkan semalam mencatatkan bacaan yang kurang memuaskan.
Pada sesi pasaran Asia hari ini, tumpuan pasaran terarah kepada data ekonomi di China dengan bacaan data PMI perkilangan dan bukan-perkilangan dikeluarkan. Kedua-dua data tersebut mencatatkan angka yang menurun berbanding data sebelumnya.
 Ini telah menimbulkan sedikit kebimbangan terhadap pelabur dan memberikan sentimen yang kurang menyenangkan untuk ekonomi global.
Justeru, dapat dilihat dagangan matawang komoditi terutamanya dolar Australia melemah susulan data tersebut dikeluarkan sebentar tadi.
Dan pada sesi Eropah petang ini pula, tumpuan akan beralih pula pada data-data ekonomi di zon Eropah khususnya di Perancis, Jerman, Sepanyol dan Itali. Bacaan data yang baik akan kembali meningkatkan keyakinan pelabur seterusnya mengukuhkan semula dagangan dolar Euro dalam pasaran.
Pada sesi pasaran New York malam ini pula, data pertumbuhan GDP di Kanada akan menjadi tumpuan para pelabur. Selain itu juga, data keyakinan pengguna di Amerika Syarikat akan menyusul pula dengan jangkaan angka bacaan yang berkemungkinan sedikit meningkat.
Dolar New Zealand pada sesi Asia pagi ini turut didagangkan lemah selepas terkesan oleh data ekonomi China. Selain itu, data tinjauan keyakinan perniagaan di New Zealand juga masih mencatatkan bacaan yang lemah walaupun seidkit meningkat berbanding angka bacaan sebelumnya.
Tumpuan seterusnya buat Kiwi adalah pada laporan data pekerjaan di New Zealand yang akan dikeluarkan pada awal sesi Asia keesokan hari. Kadar pertambahan pekerjaan dijangka meningkat sementara kadar pengangguran diramalkan menurun.


Pelabur Bertepuk Tangan! USD Dihentam Data Inflasi AS

US dolar didagangkan lebih rendah selepas data inflasi Amerika Syarikat yang terus menunjukkan penurunan pada bulan April.
Indeks harga pengguna (CPI) meningkat kepada 4.9% tahun ke tahun pada bulan lalu, daripada 5.0% yang dicatatkan pada Mac dan dijangkakan pasaran.
Pada asas bulanan pula CPI menepati ramalan dengan kenaikan 0.4% pada April daripada 0.1% sebelumnya, dan inflasi teras pula tidak berubah pada 0.4%.
Walaupun kemerosotan yang dicatatkan hanya sedikit dan masih jauh melebihi sasaran 2%, tetapi ia secara tidak langsung memberi harapan untuk harga lebih rendah akan datang.
Kenaikan terendah dalam 2 tahun itu telah mendorong jangkaan bahawa Federal Reserve (Fed) akan menghentikan sementara kenaikan kadar faedah pada mesyuarat seterusnya.
Pun begitu, data pekerjaan NFP baru-baru ini yang kuat sedikit merencatkan keyakinan untuk Fed berbuat demikian.
 Terdapat satu lagi laporan pekerjaan dan CPI untuk diperhatikan sebelum mesyuarat polisi Fed seterusnya pada pertengahan bulan Jun.
Secara umumnya, reaksi mata wang susulan terbitan laporan tersebut tidak banyak berubah walaupun berlaku turun naik yang agak ketara sebaik sahaja data dikeluarkan pada sesi New York.
Berbanding sekumpulan mata wang utama, indeks dolar yang mengukur kekuatan dolar greenback didagangkan rendah pada 101.36.
Sementara itu, pound kekal diperdagangkan di paras tertinggi satu tahun menjelang mesyuarat polisi Bank of England (BOE) pada malam ini, di mana kenyataan susulan gabenor Andrew Bailey akan dijadikan tumpuan.
Euro pula gagal meningkat lebih tinggi dengan terus diniagakan berlegar di bawah paras harga 1.1000 berbanding dolar greenback.
Selain itu, dolar Aussie dan New Zealand terus mengukuh selepas meningkat ke paras ketinggian baharu sejak Februari berbanding US dolar.
Jom intai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


US Dolar Mula Lemah, EUR/USD Bakal Ulangi Lonjakan Beratus Pips Pada Februari?

Matawang US dolar kembali diniagakan lemah pada awal dagangan minggu ini selepas bergerak kukuh dalam pasaran untuk 2 minggu sebelum ini ekoran permintaan terhadap matawang tersebut yang meningkat dalam suasana sentimen pasaran berisiko.
Penyusutan ketara US dolar pada awal sesi New York semalam adalah susulan pengumuman Federal Reserve (Fed) untuk menyediakan suntikan dana tanpa had untuk menampung segala beban perniagaan dan rakyatnya dalam menghadapi penularan wabak pandemik COVID-19 yang semakin buruk.
Setiausaha Perbendaharaan AS Steven Mnuchin telah menggesa Senat AS untuk meluluskan pakej rangsangan bernilai $2 trilion dolar untuk menyokong semula ekonomi yang terjejas.
Program kecairan berskala mega ini dilihat akan meningkatkan semula kadar inflasi dan membantu sektor-sektor utama di Amerika Syarikat. Namun, hal ini telah membuatkan kebimbangan pelabur semakin meningkat dan mendorong penyusutan pada nilai matawang US dolar.
Melihatkan pergerakan harga pada carta pasangan matawang EUR/USD, harga yang membuat penurunan sejak 2 minggu lalu kembali mempamerkan corak kenaikan harga selepas US dolar mula mengalami penyusutan.
Harga yang gagal tembusi paras support 1.06500 minggu lalu telah membuat kenaikan dan lonjakan harga berlaku melepasi paras halangan Moving Average 50 (MA50) pada awal sesi New York sejurus selepas Fed mengumumkan bantuan pelonggaran kuantitatif besar-besaran.
Kenaikan harga telah menguji zon SBR (support become resistance) pada 1.08000 sebelum harga kembali turun semula menuju ke paras sokongan MA50 sehingga dagangan sesi New York berakhir.
 Menyambung dagangan pada sesi Asia pagi ini, harga sekali lagi membuat kenaikan dan menguji zon SBR 1.08000 sehingga penghujung sesi.
Jika harga meneruskan kenaikan lebih tinggi dari zon SBR tersebut pada sesi seterusnya, kenaikan harga dilihat akan menuju zon SBR di paras lebih tinggi sekitar 1.10000 dan mengesahkan perubahan trend pada carta EUR/USD.
Namun jika US dolar kembali mengukuh semula, harga berkemungkinan kembali membuat penurunan semula dan menguji zon support 1.06500 yang gagal ditembusi sejak minggu lalu.
Pasaran akan turut memberi tumpuan terhadap data PMI pembuatan dan perkhidmatan zon Eropah dan juga Amerika Syarikat yang bakal mempengaruhi pergerakan matawang Euro dan US dolar hari ini.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal USD/CAD – Timeframe H1 – 26/11/2018

Perkembangan ekonomi di Kanada, nilai dollar CAD merosot pada dagangan Jumaat setelah data yang dikeluarkan bercampur-campur dan secara keseluruhannya dilihat lemah. Walaupun data inflasi menunjukkan bacaan yang psotifi, namun data jualan runcit mencatat angka yang rendah berbanding ramalan. Dengan itu pada ketika data dikeluarkan, CAD mengukuh dengan data inflasi yang baik namun nilai matawang Loonie itu kembali melemah memberi reaksi kepada data jualan runcit. CAD terus ditambah lagi tekanan daripada pasaran minyak mentah yang terus merosot pada minggu lalu ekoran terkesan daripada jangkaan penurunan terhadap permintaan global. Dilihat pergerakan harga pada chart pasangan matawang USD/CAD untuk dagangan Jumaat lalu, harga membuat penurunan melepasi paras resistance MagicR1 pada indicator Moshed Magic Line dan menguji paras Magic Pivot, namun harga dilihat gagal menembusi paras tersebut sebelum menutup dagangan minggu lalu sekitar paras 1.32300.
Pada sesi pasaran Asia dagangan Isnin, harga yang memulakan dagangan sekitar paras Magic Pivot 1.3225 hari ini dilihat membuat penurunan lebih rendah dari paras tersebut sejak awal sesi bermula dan menuju ke paras support 1.3191 (MagicS1) menjelang pembukaan sesi pasaran Eropah. Jika harga berjaya membuat penurunan dan melepasi paras support MagicS1 tersebut, harga berkemungkinan akan turun menguji paras support pada 1.3151 (MagicS2) yang berada pada zon RBS (resistance become support) pada chart USD/CAD. Jika harga berjaya breakout paras tersebut, jangkaan penurunan harga boleh mencecah sehingga ke paras support 1.3117 (MagicS3).
Namun, jika harga kembali mengukuh dengan USD mengambil kesempatan di atas ketidakstabilan nilai matawang Loonie, harga bakal membuat kenaikan semula melepasi paras Magic Pivot dan menuju ke paras resistance 1.3265 (MagicR1). Kenaikan harga seterusnya dilihat pula akan menguji paras 1.3299 (MagicR2) sebelum harga dijangka akan mencecah paras ketinggian yang baru sekitar 1.3339 (MagicR3) jika momentum kenaikan harga berjaya dikekalkan.
 Terus pantau pasaran minyak mentah global yang memberi pengaruh yang besar terhadap pergerakan harga pada chart USD/CAD. Teliti paras support dan resistance pada indicator Moshed Magic Line untuk menentukan paras-paras yang menjadi tumpuan harga pada chart USD/CAD anda.

Paras support: 1.3191, 1.3151, 1.3117.
Paras resistance: 1.3265, 1.3299, 1.3339.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Apa Telah Terjadi Pada Laporan Data Pekerjaan NFP Jumaat Lalu?

Tumpuan utama pasaran pada minggu lalu adalah terhadap laporan data pekerjaan NFP Amerika Syarikat yang dikeluarkan pada sesi pasaran New York Jumaat lalu. Data perubahan kadar pekerjaan tidak termasuk sektor pertanian, mencatatkan pertambahan yang rendah dengan hanya 20,000 pertambahan pekerjaan direkodkan pada bulan Februari meleset daripada jangkaan penurunan hanya pada 180,000 pekerjaan dan jauh lebih rendah berbanding 311,000 pekerjaan dicatatkan pada Januari lalu.
Namun, kadar purata pendapatan pula mencatatkan peningkatan pada kadar 0.4% melebihi angka jangkaan 0.3% oleh pasaran dan mengatasi bacaan 0.1% pada bulan sebelumnya.
Turut positif adalah bacaan pada kadar pengangguran yang menurun daripada 4.0% pada bulan Januari kepada 3.8% untuk bacaan Februari mengatasi jangkaan penurunan 3.9% oleh pasaran.
 Walaupun kadar purata pendapatan dan kadar pengangguran mencatatkan bacaan yang positif, namun pertambahan pekerjaan yang sangat rendah pada bacaan kali ini menimbulkan sedikit kebimbangan terhadap sektor buruh dan membuatkan matawang AS dolar mengalami sedikit penurunan susulan laporan pekerjaan NFP tersebut dikeluarkan.
Turut dikeluarkan bersama laporan pekerjaan NFP adalah laporan data pekerjaan di Kanada. Pertambahan pekerjaan di Kanada mencatatkan angka yang agak tinggi iaitu 55,900 pekerjaan jauh lebih tinggi mengatasi jangkaan penurunan hanya 600 pekerjaan sahaja oleh pasaran. Namun, angka tersebut masih rendah berbanding pertambahan pekerjaan pada Januari iaitu 66,800 pertambahan pekerjaan yang telah direkodkan.
Perkembangan terhadap matawang Pound Sterling pula, dengan tempoh masa berbaki tiga minggu lagi sebelum Britain bakal mengundurkan diri dari Kesatuan Eropah (EU), posisi jualan terhadap matawang GBP tersebut terus meningkat berikutan kebimbangan pelabur terhadap gambaran senario yang buruk Brexit bakal memberi kesan terhadap pasaran.
GBP dijangka akan terus berada dalam kelompok dagangan yang berisiko pada minggu ini dan sebarang laporan terbaru perkembangan Brexit akan memberi kesan secara terus terhadap dagangan matawang tersebut.


Selepas RBNZ Naikkan Kadar 0.50%, NZD/USD Lonjak Ke Paras Tertinggi 2 Minggu

Mata wang dolar New Zealand memaparkan corak pergerakan harga yang menarik pada awal sesi Asia pagi ini (Rabu) susulan tumpuan yang terarah kepada keputusan mesyuarat bank pusat New Zealand.
Berbeza berbanding keputusan kadar faedah di Australia semalam, Reserve Bank of New Zealand (RBNZ) hari ini kekal hawkish dengan menaikkan kadar faedah sebanyak 50 mata asas seperti yang dijangkakan.
Kenaikan kadar 50 mata asas untuk kali kelima berturut-turut itu telah menyaksikan kadar tunai rasmi meningkat kepada 3.50% yang merupakan paras tertinggi 7 tahun.
Meneliti pergerakan harga pada carta pasangan mata wang NZD/USD pagi ini, harga telah melonjak sehingga ke paras sekitar 0.5800 selepas keputusan pengumuman kadar tersebut.
Harga telah membuat lonjakan setelah melepasi zon rintangan sebelum ini sekitar 0.57300 yang telah menjadi penghalang kenaikan harga sejak minggu lalu.
Namun, setelah lonjakan berlaku, harga dilihat menyusut semula sekitar 80 pips ke paras lonjakan bermula di penghujung sesi Asia.
Dengan situasi penyusutan US dolar yang masih berterusan, dolar Kiwi kekal mempunyai ruang untuk meneruskan peningkatan menuju sehingga ke penghujung minggu.
 Sekiranya harga menyambung kenaikan lebih tinggi, rintangan terbaru pada 0.58000 yang telah dicapai pada sesi Asia sebentar tadi berkemungkinan mampu ditembusi.
Meneruskan kenaikan lebih tinggi berpotensi untuk mendorong harga menuju sehingga ke zon sekitar 0.59000.
Sebaliknya jika berlaku penyusutan semula dengan lonjakan awal selepas keputusan mesyuarat itu gagal untuk dikekalkan, penurunan harga di bawah paras sokongan Moving Average 50 (MA50) pada rangka masa 1 jam di carta NZD/USD akan menjadi isyarat awal untuk perubahan trend bearish.
Harga seterusnya bakal susut melepasi 0.56800 sebelum dilanjutkan sehingga mencecah ke zon support pada 0.56000 yang menjadi tumpuan harga pada dagangan penghujung September lalu.
Lihat gambar carta harga pasangan NZD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data Tempahan US Durable Goods Meningkat 1.7% Pada Bulan Ogos

Tempahan barangan tahan lama (durable-goods) sektor pembuatan meningkat melangkaui jangkaan pada bulan Ogos rentetan daripada ekonomi yang semakin pulih dan persepsi optimis terhadap ekonomi U.S.
Jumlah pembelian barangan tahan lama, di mana termasuk barangan pengangkutan telah meningkat sebanyak 1.7% pada bulan Ogos. Angka ini melebihi jangkaan para penganalisis ekonomi yang mensasarkan peningkatan sebanyak 1.0%.
Barangan tahan lama secara dasarnya adalahl berat dan sangat besar dan memiliki ketahanan sekurang-kurangnya 3 tahun.
 Tempahan barangan tahan lama teras (core durable-goods) yang tidak mengambil kira barangan pengangkutan, meningkat sebanyak 0.2% bulan lepas seperti yang dijangka.
Tempahan barang modal yang tidak termasuk pertahanan meningkat 2.2% pada bulan Ogos berbanding bulan sebelumnya 7.9% jatuh.
Manakala tempahan barang modal yang tidak termasuk pertahanan dan pesawat meningkat sebanyak 0.9% pada bulan Ogos berbanding jangkaan 0.3% peningkatan.
Data terbaru ini menunjukkan momentum dalam perbelanjaan modal atau pelaburan dan data-data terbaru dijangka tidak memberi banyak impak kepada polisi monetari dalam masa terdekat.


GOLD Melonjak Selepas Gagal Turun Bawah Paras $1900

Carta harga XAU/USD pada dagangan Rabu semalam telah melonjak sehingga lebih 500 pips di sesi New York semalam menunjukkan harga emas kembali meningkat semula.
Penurunan harga emas pada sesi Asia ke sesi Eropah semalam dilihat menyambung corak penurunan harga sejak awal minggu yang bergerak di bawah paras halangan Moving Average 50 (MA50) pada rangka masa 1 jam pergerakan harga.
Namun ketika harga turun hampir menyentuh paras sokongan harga 1900.00 di carta XAU/USD, lonjakan kembali disaksikan sehingga ke paras ketinggian sekitar 1954.00 menembusi paras halangan MA50.
Paras ketinggian yang dicapai pada penghujung sesi New York itu juga merupakan zon rintangan harga pada dagangan minggu sebelum ini.
Pelabur masih lagi memantau faktor yang lebih jelas untuk menilai arah pergerakan harga emas yang selanjutnya.
Berkemungkinan sentimen positif pasaran sebelum ni kembali dicemari oleh insiden tembakan peluru berpandu oleh Beijing di Laut China Selatan sebagai amaran terhadap Amerika Syarikat dan bakal menghangatkan semula hubungan antara dua negara tersebut.
 Kenaikan harga emas juga dilihat turut didorong oleh penyusutan pada dagangan US dolar berikutan pelabur berwaspada menjelang acara simposium Jackson Hole dengan ucapan Pengerusi Federal Reserve, Jerome Powell menjadi tumpuan utama.
Dagangan pada hari ini dilihat kembali perlahan dan sedikit penurunan berlaku di sesi Asia sehingg dagangan bersambung ke sesi Eropah.
Jika kenaikan harga emas diteruskan lebih tinggi, paras jangkaan yang bakal dicapai adalah pada paras 2000.00 semula setelah harga turun semula dari paras tersebut minggu lalu.
Dan jika harga kembali membuat penurunan semula, paras 1900.00 akan kembali menjadi tumpuan untuk pelabur melihat reaksi harga pada zon penting tersebut.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


USD/JPY Bakal Menguji Semula Zon Support Pada 107.900 Yang Masih Gagal Ditembusi

Pergerakan harga bagi pasangan matawang safe-haven USD/JPY dilihat mendatar dengan julat sekitar 30 pips turun naik harga sejak dua hari yang lalu.
Isu perang dagang melibatkan Amerika Syarikat dan China masih lagi menjadi tumpuan para pelabur dengan kebimbangan yang melanda menjadikan pasaran kekal berisiko.
Terbaru, isu insiden serangan ke atas kapal tangki minyak dalam dua kejadian yang berasingan di Teluk Oman menghangatkan lagi risiko dalam pasaran. Amerika Syarikat menuding jari ke arah Iran ekoran insiden tersebut namun sekerasnya dinafikan oleh Iran.
Dagangan dolar Amerika bergerak lemah pada penghujung minggu di mana pelabur berwaspada menantikan data jualan runcit Amerika Syarikat yang akan dikeluarkan pada jam 8.30 malam ini.
Pasaran menjangkakan bacaan data untuk bulan Mei pada malam ini bakal mencatatkan angka yang meningkat setelah penurunan yang merosot pada bacaan bulan sebelumnya.
Pegerakan harga pada USD/JPY semalam dilihat menguji paras ketinggian pada 108.500 sedikit tinggi dari paras Magic Pivot pada indikator Moshed Magic Line semalam namun harga gagal membuat kenaikan lebih tinggi sebelum membuat penurunan ke paras support MagicS1 semalam.
Bersambung pada hari ini pula, harga dilihat bergerak perlahan dan mendatar sejak awal sesi pasaran Asia bermula di sekitar paras Magic Pivot 108.349 hari ini sebelum mula membuat penurunan pada sesi Eropah sehingga ke paras support 108.163 (MagicS1) yang merupakan zon support diuji harga sepanjang minggu ini.
Jika harga berjaya meneruskan penurunan ke paras lebih rendah, harga dilihat akan menuju zon support 107.900 di mana zon tersebut masih gagal ditembusi harga setelah beberapa kali diuji sejak awal Jun ini.
 Penurunan harga yang berjaya melepasi paras tersebut bakal mencatatkan paras terendah semasa yang terbaru pada chart USD/JPY.
Namun jika harga kembali membuat kenaikan lebih tinggi dari paras Magic Pivot hari ini, kenaikan harga bakal menguji semula paras ketinggian 108.500 semalam sebelum meneruskan kenaikan ke paras sekitar resistance 108.724 (MagicR2).
Lonjakan lebih tinggi harga mampu mencapai paras ketinggian sehingga ke zon SBR (support become resistance) sekitar 109.150 dengan catatan hampir 100 pips kenaikan harga dari paras support MagicS1 pada indicator Moshed Magic Line hari ini.
Lihat gambar chart pasangan matawang USD/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 108.163, 107.974, 107.788.
Paras resistance: 108.538, 108.724, 108.913.
Team INTRADAY menggunakan bacaan dan carta forex dari Broker SaracenMarkets.


Trader Perlu Tahu Perkembangan Ini Sebelum Mula Trade Sesi NY

Matawang gergasi US dolar terus mencatatkan pengukuhan pada sesi Eropah, ketika pasaran menantikan penerbitan data jualan runcit AS pada malam ini.
Indeks dolar yang mengukur kekuatan dolar greenback didagangkan lebih tinggi berbanding sekumpulan matawang utama pada 92.70.
Pelabur mula mengabaikan kenyataan dovish pengerusi Federal Reserve (Fed), Jerome Powell yang cuba meredakan jangkaan terhadap pengetatan lebih cepat, dengan memberi alasan kenaikan inflasi adalah sementara.
Perhatian pasaran kini ditumpukan kepada pengeluaran data penjualan runcit AS yang diramalkan turun 0.4% pada bulan Jun, tetapi meningkat daripada bacaan pada bulan sebelumnya.
 Dolar kiwi mendapat keuntungan daripada lonjakan inflasi pada suku kedua, yang menguatkan lagi jangkaan pasaran untuk Bank Pusat New Zealand (RBNZ) menaikkan kadar faedah selepas mengumumkan berakhirnya skim pembelian bonnya pada mesyuarat polisi Rabu lalu.
Dolar Aussie terus terperangkap di sekitar paras terendah, ditekan oleh prospek ekonomi yang menyuramkan ketika kebangkitan Covid-19 di Australia menyebabkan langkah sekatan dilanjutkan.
Sementara itu, matawang pound susut lebih rendah, menguji paras harga 1.38000 ketika dolar greenback menunjukkan kekuatan pada pembukaan sesi Eropah. Kenyataan daripada pembuat dasar Bank of England (BOE) sebelum ini telah memberi keuntungan sementara buat pound untuk melonjak tinggi pada Khamis.
Matawang euro pula terus didagangkan berlegar di sekitar harga $1.1803 ketika raja matawang itu terus meraih pengukuhan, tidak jauh daripada paras terendah tiga bulan berbanding US dolar.


News & Sentimen Eur/Usd Minggu Ini (13-17 Februari)

Matawang Euro susut sedikit berbanding US dolar minggu lalu dengan beberapa aspek teknikal juga menunjukkan peralihan Eur/Usd sejajar dengan tren penurunan pasangan matawang ini secara keseluruhan. Volatility (turun-naik) semakin meningkat pada tempoh itu, walaupun ‘News impak tinggi’ yang sedikit.
Penurunan sepanjnag minggu lalu menyebabkan Eur/Usd menembusi ‘trenline menaik’ yang jelas dilihat di time-frame empat jam. ‘Trenline menaik’ ini terbentuk dari pergerakan harga sejak awal Januari.
Di samping itu, isyarat penurunan ini ditambah dengan kombinasi di ‘time-frame weekly’ yang telah membentuk ‘bearish engulfing‘.
Pergerakan pasangan matawang ini pada minggu lalu banyak dipengaruhi oleh faktor politik di US dengan komen Presiden Trump yang akan mengumumkan ‘cukai fenomena’ dua atau tiga minggu lalu. Ini merupakan polisi yang ditunggu-tunggu oleh pasaran sejak beliau dilantik secara rasmi pada 20 Januari lepas.
Situasi di Eropah pula semakin tegang menjelang pilihanraya di beberapa negara besar seperti Jerman dan Perancis. Calon Presiden Le Pen menambah ketidaktentuan dalam ekonomi Eropah berikutan ikrar beliau yang akan mengeluarkan Perancis dari Kesatuan Eropah dan menggunakan semula matawang ‘French Franc‘. Ketidaktentuan ini membawa aliran masuk kepada aset ‘safe haven‘ di Eropah terutamanya ‘Bon 10-Tahun Jerman’. Secara keseluruhan Eur/Usd merekodkan kejatuhan sepanjang minggu lalu.
 Kejatuhan Euro diburukkan lagi dengan spekulasi ‘tapering’ pada pertengahan tahun ini selepas ahli ECB Nowotny menyatakan ECB (European Central Bank) akan membincangkan program pelonggaran semasa pada tempoh tersebut.
Matawang Euro menjadi matawang kedua yang paling banyak mengalami kerugian selepas Kiwi. US dolar pula menjadi matawang kedua paling banyak mencatat keuntungan selepas Pound.
Ada beberapa data ‘impak tinggi’ minggu ini yang mampu memberi kesan kepada pasangan matawang ini seperti data ‘harga pengguna US’, ‘pertumbuhan ekonomi Jerman’, dan dua kali ‘ucapan Janet Yellen’.
Dalam faktor geopolitik, kita akan terus memerhati secara rapat perkembangan polisi-polisi pentadbiran baru US. Begitu juga di Eropah dengan perkembangan politik di beberapa negara menjelang pilihanraya Presiden tidak lama lagi.
Eur/Usd 4-Jam


Pertumbuhan GDP U.S Perlahan Pada Kadar 2.1% Bagi Suku Tahun Kedua!

Pertumbuhan ekonomi AS bertumbuh dengan perlahan pada suku kedua tahun ini. Walaubagaimanapun, peberlanjaan pengguna menunujukkan peningkatan dan melampaui sasaran walaupun dihimpit dengan data pelaburan perniagaan yang lemah dan kejatuhan dalam eksport.
Kadar GDP bertumbuh sebanyak 2.1% setahun berdasarkan data yang dikeluarkan oleh Jabatan Perdagangan pada hari Jumaat berbanding suku tahun pertama yang mencatat pertumbuhan 3.1%.
Angka ini menunjukkan sokongan bagi the Fed agar bertindak kurang agresif dalam pelonggaran monetari polisi. The Fed dijangka akan mengurangkan kadar faedah sekurang-kurangnya 25 mata pada mesyuarat 31 Julai nanti.
 Indeks US dolar yang mengukur matawang greenback berbanding matawang utama menunjukkan pengkuhan sebanyak 0.22% pada paras 97.762 setakat jam 10.50 p.m.
Disisi lain, perbelanjaan pengguna yang merupakan salah satu indikator penting dalam mengukur kekuatan ekonomi menunjukkan pertumbuhan sebanyak 4.3%. Manakala perbelanjaan kerajaan naik 5%, peningkatan terbanyak dalam tempoh 1 dekad.
Laporan yang bercampur ini membuatkan pasaran mempersoalkan bagaimana Presiden Donald Trump akan berhadapan dengan perkara ini. Trump sebelum ini berkali-berkali menegaskan kadar faedah yang rendah namun dalam masa yang sama perang dagang AS-China masih memberi ketidakpastian dalam perniagaan global.
Laporan hari ini menunjukkan bahawa perdagangan masih dalam tahap yang mengkhuatirkan apabila eksport AS jatuh sebanyak 5.2% dan import naik 0.1%. Kadar tahunan eksport bersih bertumbuh pada kadar 2.3%, pertumbuhan paling perlahan dalam tempoh 2 tahun.


Pasaran Bergerak Perlahan – Cuti Good Friday Di Kebanyakan Pasaran Utama Dunia Hari Ini

US dollar bergerak lebih rendah berbanding matawang-matawang utama yang lain pada Jumaat. Pasaran dijangka bergerak perlahan berikutan cuti umum ‘Good Friday’ di kebanyakan negara matawang utama termasuk UK, Zon-Eropah, Australia, New Zealand, Switzerland dan Kanada.
Indeks US dollar yang mengukur kekuatan matawang greenback berbanding enam matawang yang lain susut 0.20% setakat pada pukul 3.10 petang.
Pair USD/JPY setakat ini susut 0.26% ke paras 106.15. EUR/USD pula naik 0.14%, GBP/USD naik 0.18% dengan AUD/USD naik 0.24%.
Prestasi pasaran saham Wallstreet pada Khamis agak memberangsangkan dengan ketiga-tiga indeks utama merekodkan kenaikan. S&P500 naik sehingga 1.40%, Dow Jones naik 1.07% dan Nasdaq naik 1.64%.
 Dengan kebanyakan pasaran ditutup pada Jumaat, jumlah dagangan juga dijangka sangat kecil pada hari ini berikutan kebanyakan bank di negara ekonomi utama dunia bercuti.
Sejak dua minggu lepas permintaan safe-haven semakin meningkat yang disebabkan oleh kebimbangan pasaran terhadap PERANG PERDAGANGAN. Matawang Yen dan Emas adalah dua aset yang banyak mendapat permintaan ketika sentimen pasaran merosot. Dalam penghujung dagangan bulan ini pelabur pula berfokus kepada pembelian aset berisiko dengan kenaikan pasaran saham pada Khamis.
Tiada data penting yang dikeluarkan pada hari ini dan pasaran dijangka akan terus bergerak perlahan.
>>>NAK BELAJAR ANALISIS FUNDAMENTAL? KLIK SINI<<<


Artikel Khas Untuk Trader Yang Hold Position Aussie dan Kiwi

Dollar Australia dicatat lebih rendah sejurus selepas data pekerjaan diumumkan. Sementara itu, Kiwi didagang stabil menjelang laporan ekonomi Amerika Syarikat yang akan dikeluarkan lewat hari ini.
AUD/USD merosot sekelip mata dalam sesi dagangan ini.
AUD-USD, 30 minit
Angka ini dicatat sejurus selepas Biro Statistik Australia melaporkan pada Khamis bahawa bilangan orang yang bekerja menurun sebanyak 9,800 pada bulan September.
Walau bagaimanapun, kadar pengangguran kekal stabil pada tahap 5.6% berbanding 5.7% yang dicatat bulan sebelumnya.
Selain itu juga, Bank Negara Australia berkata bahawa indek keyakinan perniagaan meningkat pada suku ketiga.
 Bagi matawang kiwi, sesi dagangan kali ini dicatat lebih perlahan berbanding semalam.
NZD/USD, 30 minit
Matawang Greenback melemah hari ini menjelang pengumuman aktiviti pembuatan, tuntutan pengangguran awal dan data jualan rumah sedia ada Amerika Syarikat.
Pasaran dilihat menanti dengan setia data ini bagi gambaran yang lebih jelas mengenai kekuatan ekonomi terbesar dunia itu.
US Dollar Index yang mengukur kekuatan US Dollar kali terakhir dinilai pada 98.03.
Pengasas Moshed.com Menjelaskan Kenapa Kebanyakan Forex Trader Gagal!


USD/CAD Melonjak Hampir 100 Pips Catat Paras Ketinggian Bulanan Terbaru

Data-data ekonomi semasa tidak menyokong dagangan dolar Kanada dengan melihatkan penurunan ketara pada carta harga berbanding matawang utama yang lain semalam.
Harga minyak mentah mencatatkan penurunan terendah sejak September lalu. Menjelang data inventori minyak mentah Amerika Syarikat (AS) pada hari ini pula, dagangan Loonie telah menyusut sejak sesi pasaran New York semalam.
Selain itu, turut menambah tekanan buat dagangan Loonie apabila Pegawai Tinggi Timbalan Gabenor bank pusat Kanada, Carolyn Wilkins menyatakan bahawa masih ada ruang untuk pelonggaran dasar, walaupun kadar faedah semasa telah berada di paras rekod terendah.
Bacaan data jualan kilang di Kanada yang dikeluarkan semalam turut mencatatkan angka yang lemah. Tumpuan terarah pula pada data inflasi Kanada pada sesi New York malam ini.
Meneliti pergerakan harga pada carta pasangan matawang USD/CAD pada minggu ini, harga telah menunjukkan corak penurunan harga sejak awal minggu dan bergerak di bawah garisan halangan Moving Average 50 (MA50).
Namun harga yang mencatatkan paras terendah minggu ini hampir mencecah paras 1.31900 kemudiannya telah melonjak melepasi garisan MA50 dan juga menembusi zon SBR (support become resistance) 1.32200.
 Kenaikan harian semalam mencatatkan 80 lonjakan ke paras lebih tinggi sehingga mencapai paras ketinggian pada zon resistance 1.32700. Paras ini telah dicapai harga pada dagangan minggu lalu.
Menyambung dagangan pada Rabu, harga mengekalkan momentum pengukuhan dengan kenaikan telah mencatatkan paras ketinggian terbaru melepasi zon resistance semalam dan juga paras ketinggian bulanan terbaru. Namun pergerakan harga dilihat masih perlahan.
Kenaikan harga dilihat menuju paras ketinggian pada 1.33000 yang merupakan zon SBR pada carta USD/CAD jika dilihat pergerakan harga dengan skala yang lebih besar.
Momentum yang berjaya dikekalkan berpotensi menggerakkan harga ke paras ketinggian yang dicapai pada Oktober sekitar 1.33400.
Namun, jika harga kembali membuat penurunan semula, paras-paras penting yang menjadi tumpuan harga sebelum ini akan kembali dituju semula di antara zon RBS (resistance become support) 1.31900.
Lihat gambar carta pasangan matawang USD/CAD di bawah untuk rujukan analisis teknikal anda.


Ini Ringkasan Minit Mesyuarat RBA Yang Perlu Trader Ambil Tahu

Laporan minit mesyuarat polisi Reserve Bank of Australia (RBA) memperlihatkan bank pusat berpendapat bahawa masih terlalu awal untuk mempertimbangkan bagi menghentikan program pembelian bon.
Pada mesyuarat polisi yang berlangsung awal bulan ini, RBA telah memutuskan untuk mengekalkan kadar faedah dan sasaran hasil bon 3 tahun tidak berubah pada 0.10%.
Menurut minit mesyuarat yang dikeluarkan pada awal sesi Asia hari ini, bank pusat berpendapat bahawa polisi harus tetap akomodatif untuk mencapai sasaran pekerjaan penuh dan ia perlu untuk menyokong pemulihan ekonomi.
Bank pusat juga berpandangan bahawa sasaran inflasi sebenar tidak mungkin dapat dicapai sehingga sekurang-kurangnya pada tahun 2024 paling awal.
 Susulan itu, pertumbuhan upah tahunan perlu berterusan melebihi 3% agar inflasi dapat mencapai sasaran bank pusat dan pembuat dasar menjangkakan kenaikan upah akan berlaku secara beransur-ansur dalam beberapa tahun akan datang.
Dalam pada itu, ekonomi Australia kini dilihat telah beralih dari pemulihan ke arah pengembangan, disokong oleh perbelanjaan isi rumah yang semakin kuat.
Bagaimanapun, masih terdapat ketidakpastian yang timbul daripada wabak pandemik Covid-19, jadi sokongan rangsangan oleh bank pusat masih diperlukan.
Ekoran daripada penerbitan laporan minit mesyuarat, dolar Aussie sedikit susut selepas terkesan dengan kenyataan bahawa masih terlalu untuk RBA berbincang mengenai pembelian bon.


Ulasan Pergerakan Pasaran Tukaran Matawang Sepanjang Minggu Ini (07 – 11 Ogos)

US dolar masih gagal mengukuh berbanding enam matawang utama yang lain minggu ini walaupun pada mulanya mendapat momentum dari laporan data NFP minggu lalu dan data jumlah pembukaan peluang pekerjaan (JOLTS) pada Selasa.
Pada Isnin pasangan matawang US dolar masih bergerak sideway dengan pasaran masih menunggu data-data inflasi penting, sehinggalah US dolar dipacu oleh data JOLTS pada Selasa. Namun, pengukuhan ini tidak berterusan apabila ia diganggu oleh risiko geopolitik US-Korea Utara pada lewat sesi dagangan Selasa. Hal ini disebabkab oleh ancaman oleh Presiden Trump dan dibalas semula oleh pihak Korea Utara.
Kejatuhan US dolar berterusan sehingga Rabu, sekaligus menyokong instrumen-instrumen safe-haven seperti Yen, Swissy, emas, bon dan tidak lupa juga bitcoin.
Data-data penting US minggu ini menunjukkan tren yang semakin perlahan apabila data harga pengguna dan pengeluar di bawah jangkaan pasaran. Prestasi yang kurang memberangsangkan ini menjadikan perancangan pengetatan polisi khususnya kenaikan kadar faedah semakin kabur yang memaksa US dolar jatuh berbanding instrumen matawang yang lain.
Presiden Trump menyebabkan volatility (turun-naik) pasaran pada lewat dagangan Selasa apabila memberi amaran sebarang ancaman kepada US “akan berhadapan dengan api dan ketakutan”. Korea Utara walaubagaimanapun membalas dengan kenyataan “sedang meneliti perancangan untuk menyerang Guam”, di mana terletaknya pangkalan tentera Amerika Syarikat.
Ia semakin tegang pada Jumaat apabila Trump menyatakan tentera Amerika sedang bersedia dengan sebarang kemungkinan, walaupun terdapat laporan yang menyatakan Rusia-China merancang untuk meredakan krisis geopolitik ini. Perancangan Rusia-China ini menyokong US dolar pada Jumaat selepas laporan data inflasi yang menyebabkan lonjakan greenback khususnya berbanding emas, matawang Yen dan Swissy.
Namun, banyak perkara yang tidak jelas di dalam pasaran setakat ini dengan krisis geopolitik US-Korea yang masih dalam ketidaktentuan. Ketidaktentuan geopolitik dan ketidaktentuan dari segi data US diterjemahkan ke dalam pergerakan yang tidak menentu dalam pasaran forex. Pasaran dijangka akan terus berhati-hati dalam dagangan minggu hadapan.
Sebelum kita meneruskan kepada ulasan kalendar ekonomi sepanjang minggu ini kita lihat dahulu julat pergerakan pasangan matawang utama dunia pada minggu ini dan minggu lepas untuk melihat perbezaan antara kedua-dua tempoh ini.

31 Julai – 04 Ogos
07 – 11 Ogos

Eur/Usd- volatile 187 pip
Eur/Usd- naik 157 pip

Usd/Jpy– volatile 120 pip
Usd/Jpy– jatuh 219 pip

Gbp/Usd– jatuh 244 pip
Gbp/Usd– sideway 120 pip

Usd/Chf- naik 133 pip
Usd/Chf- jatuh 189 pip

Usd/Cad– naik 240 pip
Usd/Cad– sideway 124 pip

Aud/Usd– jatuh 152 pip
Aud/Usd– sideway 109 pip

Nzd/Usd– jatuh 134 pip
Nzd/Usd– jatuh 165 pip

Tanpa membuang masa lagi mari kita lihat ulasan kalendar ekonomi utama sepanjang minggu ini.

Data JOLTS peluang pekerjaan US (Selasa)

Jumlah peluang pekerjaan di Amerika Syarikat pada Jun meningkat lebih banyak daripada jangkaan yang melonjakkan keyakinan terhadap  pasaran buruh di negara ini.
Peluang pekerjaan meningkat sebanyak 6.16 juta pada Jun berbanding jangkaan 5.77 juta dan data sebelum ini yang hanya merekod kenaikan 5.7 juta pada Mei.

Harga pengguna cpi, China (Rabu)

Inflasi harga pengguna merosot pada Julai di China, manakala harga pengeluar meningkat pada kadar stabil seperti yang dikeluarkan pada Rabu.
Harga pengguna (CPI) naik 1.4% dalam tempoh 12 bulan sehingga Julai 2017, kurang daripada jangkaan dan bacaan sebelum ini yang merekod 1.5%. Dari segi bacaan bulanan harga pengguna naik 0.1%. Bacaan utama inflasi China meleset tahun ini selepas mencapai paras melebihi 2% secara tahunan pada penghujung 2016.

Penetapan polisi monetari RBNZ (Khamis)

Dalam kenyataan RBNZ, “Indeks dolar New Zealand telah meningkat sejak mesyuarat Mei yang juga disebabkan oleh faktor kelemahan US dolar. Nilai NZD yang lebih rendah adalah perlu untuk meningkatkan kekompetitifan (competitiveness) seterusnya membantu pertumbuhan yang lebih stabil.”
“Polisi monetari akan kekal akomodatif (menyokong aktiviti ekonomi) di masa akan akan datang. Banyak ketidaktentuan ketika ini dan polisi mungkin akan diubah mengikut keadaan semasa.”

Data pengeluaran industri UK (Khamis)

Pengeluaran industri di UK meningkat 0.5% pada Jun selepas tidak mencatat perubahan pada Mei dan juga melebihi jangkaan pasaran kenaikan 0.1%. Bacaan dari tahun ke tahun pula meningkat kepada 0.3% dari kejatuhan 0.2% sebelum ini.
Pengeluaran dalam sektor pembuatan pula tidak berubah pada Jun yang mana sejajar dengan jangkaan pasaran. Bacaan tahunan pula meningkat 0.6%.

Harga pengeluar ppi,US (Khamis)

Harga pengeluar (PPI, Producer Price Index) bagi harga barang akhir merosot 0.1% pada Julai yang meleset daripada jangkaan kenaikan 0.1% dan juga kenaikan 0.1% pada bulan sebelum. Manakala bacaan tahunan susut kepada 1.9% daripada 2.0% yang dicatat sebelum ini dan juga merupakan bacaan terendah sejak Januari.

Harga pengguna cpi, US (Jumaat)

Harga pengguna (CPI) US naik 0.1% pada Julai berbanding jangkaan kenaikan 0.2% pada tempoh sama, di mana bacaan tahunan merekod kenaikan 1.7% berbanding jangkaan pasaran 1.8% tetapi lebih tinggi daripada sebelum ini 1.6%.
Harga pengguna teras (Core-CPI) yang tidak mengambil kira harga makanan dan tenaga naik 0.1% pada Julai di bawah jangkaan 0.2% tetapi sejajar dengan bacaan 0.1% sebelum ini.


Laporan Data Pekerjaan UK Lonjakkan Semula Dagangan GBP/USD

Dalam kebimbangan pasaran terhadap ketidaktentuan Brexit, dagangan Pound Sterling berjaya melonjak pada sesi Eropah semalam susulan laporan data pekerjaan United Kingdom (UK) yang memberangsangkan.
Pertambahan pekerjaan di UK mencatatkan 208,000 sehingga suku tahun yang berakhir November 2019, merekodkan peningkatan terbesar tempoh hampir setahun.
Dengan itu, kadar pekerjaan UK melonjak ke paras rekod tertinggi pada 76.3% menunjukkan pertumbuhan sangat baik dalam sektor pekerjaan.
Kadar pengangguran juga kekal di paras terendah 45 tahun pada 3.8% untuk 3 bulan sehingga Oktober 2019, terendah sejak tahun 1975.
Melihatkan pergerakan harga pada carta pasangan matawang GBP/USD minggu ini, harga yang turun menguji zon support 1.29600 pada Isnin kemudiannya kembali menunjukkan kenaikan harga pada Selasa semalam.
Kenaikan ketara berlaku pada sesi Eropah sejurus laporan data pekerjaan UK dikeluarkan dengan lonjakan Pound hampir di setiap pasangan matawang utama yang lain.
Pada carta GBP/USD, harga telah bergerak melepasi garisan halangan Moving Average 50 (MA50) memberi isyarat perubahan awal trend harga.
 Menguji paras ketinggian 1.30800, harga kembali bergerak perlahan pada sesi New York sebelum menutup dagangan di paras sekitarnya.
Tekanan untuk bank pusat menurunkan kadar faedah sedikit berkurangan ekoran sektor pekerjaan yang memberangsangkan. Namun, pelabur tetap berwaspada menjelang mesyuarat dasar monetari Bank of England (BOE) penghujung Januari ini.
Jika kenaikan harga diteruskan, harga bakal menguji zon SBR (support become resistance) sekitar 1.31000.
Kenaikan lebih tinggi bakal naik 100 pips lagi dari zon SBR menuju zon resistance pada paras ketinggian 1.32000 yang dicapai pada awal Januari.
Namun jika penurunan harga kembali berlaku, zon tumpuan pada 1.30200 akan cuba ditembusi harga begitu juga paras sokongan dinamik MA50.
Penurunan lebih rendah akan kembali menguji zon support 1.29600 yang diuji pada Isnin dan minggu lalu.
Lihat gambar carta pasangan matawang GBP/USD di bawah untuk rujukan analisis teknikal anda.


Analisis Teknikal GBP/JPY – Timeframe H1 – 19/12/2018

Jika diteliti pergerakan harga pada chart pasangan matawang GBP/JPY, harga dilihat bergerak agak mendatar pada dagangan sesi pasaran semalam berikutan kedua-dua matawang didagangkan positif dalam pasaran semasa. Harga mendatar sejak sesi pasaran Asia semalam namun dilihat sedikit melonjak menguji paras Magic Pivot ekoran perkembangan semasa dalam isu Brexit menunjukkan isyarat yang positif. Namun, harga gagal menembusi ke paras lebih tinggi sebelum kembali turun dan bergerak mendatar semula sehingga sesi dagangan New York ditutup.
Pada sesi pasaran Asia hari ini pula, harga menunjukkan tanda-tanda kenaikan di mana harga bergerak naik melepasi paras Magic Pivot 142.234 hari ini menuju ke paras resistance 142.552 (MagicR1). Namun, belum sempat harga menyentuh paras resistance tersebut, harga kembali turun semula lebih rendah dari paras Magic Pivot. Pada awal sesi pasaran Eropah, harga dilihat bergerak perlahan di bawah paras Magic Pivot dan menguji paras tersebut buat seketika. Jika harga gagal melonjak semula lebih tinggi, harga berkemungkinan menuju ke paras support 141.828 (MagicS1) sebelum turun lebih rendah menguji zon major support 141.510 (MagicS2) yang gagal ditembusi ketika dagangan awal bulan ini. Jika harga berjaya breakout paras tersebut, paras support pada 141.104 (MagicS3) dilihat paras awal yang menjadi destinasi tumpuan penurunan harga seterusnya.
Namun jika harga kembali melonjak apabila Sterling didagangkan lebih mengukuh berbanding Yen, harga bakal membuat kenaikan melepasi paras resistance MagicR1 dan meneruskan kenaikan menuju ke paras resistance pada 142.958 (MagicR2). Sedikit lagi kenaikan harga akan menguji paras resistance sekitar 143.276 (MagicR3) untuk harga cuba mengatasi paras ketinggian harga pada dagangan yang dicapai pada Isnin lalu.
 Ikuti perkembangan isu Brexit dalam pasaran semasa dan juga beri tumpuan terhadap perubahan pada sentimen pasaran semasa jika anda ingin terus memantau pergerakan harga pada chart pasangan matawang safe-haven USD/JPY. Kawal dagangan anda dengan mencari paras terbaik untuk posisi dagangan harian menggunakan indicator Moshed Magic Line.

Paras support: 141.828, 141.510, 141.104.
Paras resistance: 142.552, 142.958, 143.276.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Pasaran Beralih Arah Menjelang Mesyuarat FOMC?

Pergerakan tidak menentu menghiasi pasaran sesi Eropah, dengan kebanyakan matawang utama didagangkan lebih tinggi berbanding dolar greenback menjelang pengumuman dasar FOMC.
Dagangan dolar greenback nampaknya tidak menentu dengan pergerakan turun naik yang dipamerkan, berikutan pelabur masih menilai sama ada Federal Reserve (Fed) akan memberi indikasi mengenai untuk berbincang mengenai perubahan dalam dasar monetarinya.
Indeks dolar terus didagangkan di sekitar harga yang sama pada 90.50 seperti yang dipamerkan pada awal sesi Asia sebelum ini.
 Hal ini telah memberi peluang buat matawang komoditi, terutamanya dolar Aussie dan New Zealand untuk kembali bangkit dari paras terendah lebih satu bulan berbanding greenback.
Sementara matawang pound pula didagangkan lebih kukuh selepas didorong oleh bacaan data inflasi tahunan UK yang melangkaui jangkaan pasaran, setelah mencatat kenaikan 2.1% pada bulan Mei.
Peningkatan ini bukan sahaja mengejutkan pasaran, tetapi ia boleh menimbulkan kebimbangan terhadap para pembuat dasar Bank of England (BOE) kerana bacaan yang dicatatkan melebihi sasaran bank pusat pada 2%.
Matawang euro pula bergerak selari dengan pergerakan yang dipamerkan oleh dagangan greenback, selain turut terkesan dengan kenyataan Bank Pusat Eropah (ECB) yang terus bertegas untuk mengekalkan dasar monetarinya.


Kedudukan Terkini Matawang Dalam Sesi Dagangan Eropah, US Dolar Meleset

Matawang U.S dolar susut berbanding matawang utama pada hari Khamis, berikutan ketidaktentuan terhadap pelan perlaksanaan reformasi cukai dan tumpuan pasaran terhadap lawatan Presiden Donald Trump di Asia.
Pelabur mengambil sikap berhati-hati apabila laporan berkenaan pelan reformasi cukai berbeza, dimana Senat U.S menyatakan pelan tersebut masih lagi berjalan seperti biasa dan laporan rasmi akan dikeluarkan pada hari ini.
Manakala versi lain iaitu daripada Washington Post menunjukkan bahawa ketua Senat Republikan sedang menimbang penangguhan selama setahun implementasi pemotongan cukai korporat bagi mematuhi peraturan Senat.
Sebarang penangguhan atau kebarangkalian perubahan cukai akan cenderung memberi kesan kepada matawang US dolar, kata penganalisis.
Selain itu, pemain pasaran menumpukan pada lawatan Presiden Trump ke Asia. Berdasarkan laporan pada hari Rabu, Trump telah menyatakan bahawa beliau akan mengutarakan rasa tidak senang beliau terhadap perdagangan U.S dengan China.
 Indeks US dolar yang mengukur kekuatan matawang greenback berbanding enam matawang yang lain menyusut 0.04% setakat jam 4.35 petang kepada 94.73.
Matawang euro kekal stabil berbanding U.S dolar iaitu kepada 1.1595 setakat jam 4.35 petang.
GBP/USD mengukuh sebanyak 0.16% kepada 1.3136, manakala USD/CHF mengukuh sebanyak 0.02% kepada 1.0004.
Matawang Australia mengukuh sebanyak 0.04% kepada 0.7683 berbanding U.S dolar. Matawang New Zealand mengukuh 0.01% kepada 0.6968 berbanding U.S dolar setakat jam 4.35 petang.
USD/CAD menyusut 0.02% kepada 1.2724 setakat jam 4.35 petang.


7 Berita Forex Penting Tumpuan Pasaran Minggu Ini (24-28 Februari 2020)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data Jualan Runcit New Zealand (Isnin 5.45 Pagi): Kadar jualan runcit mencatat lonjakan ketara pada suku tahun yang berakhir pada September iaitu 1.7% setelah dikemaskini. Bacaan kadar jualan pada suku terakhir 2019 mencatatkan penurunan 0.7% lebih rendah berbanding jangkaan 0.8%.
Iklim Perniagaan Jerman Tinjauan Ifo (Isnin 5.00 Petang): Indeks perubahan iklim perniagaan di Jerman menurun pada Januari tersasar berbanding jangkaan pasaran. Jangkaan bacaan bulan Februari sedikit menurun dengan sektor pembekal perkhidmatan serta pembinaan dilaporkan pada sentiment yang merosot. Namun perdagangan dan pembuatan melaporkan peningkatan pada sentimen perniagaan.
Data Keyakinan Pengguna Amerika Syarikat (Selasa 11.00 Malam): Indeks keyakinan pengguna yang dilaporkan oleh Conference Board (CB) meningkat pada Januari selepas peningkatan sederhana pada Disember tahun lalu. Bacaan untuk Februari dijangka akan terus meningkat.
 Data Jualan Rumah Baru Amerika Syarikat (Rabu 11.00 Malam): Selepas gagal mencapai sasaran peningkatan pada jangkaan bulan Disember 2019, jualan rumah baru di Amerika Syarikat untuk bulan Januari diramalkan meningkat. Bacaan positif akan memberikan petunjuk kesihatan ekonomi semasa.
Data Keyakinan Perniagaan ANZ (Khamis 8.00 Pagi): Indeks keyakinan perniagaan di New Zealand yang dilaporkan oleh AND mencatatkan peningkatan tertinggi sejak Oktober 2017 untuk bacaan Disember yang didorong oleh sektor pembuatan. Pasaran akan meneliti tinjauan perniagaan yang terbaru dengan kebimbangan dicetuskan oleh ancaman wabak Coronavirus.
Bacaan Awal Pertumbuhan GDP A.S (Khamis 9.30 Malam): Data yang mengukur perbezaan tahunan nilai barangan dan perkhidmatan yang dihasilkan oleh ekonomi ini akan menerbitkan bacaan awal dengan jangkaan meningkat untuk suku terakhir 2019.
Data Pertumbuhan GDP Kanada (Jumaat 9.30 Malam): Ekonomi Kanada berkembangan pada 0.1% November tahun lalu selepas menguncup 0.1% bulan sebelumnya. Industri penghasilan makanan catat pertumbuhan setelah menguncup 2 bulan berturut-turut sebelum itu. Pertumbuhan hasil pembuatan mendatar sementara pertanian, perhutanan, perikanan dan perlombangan mencatatkan pertumbuhan yang menurun. Industri perkhidmatan postifi namun pengangkutan dan sektor gudang menyusut.


Sentimen Terkini Pasaran Forex : GBP Matawang Terkuat

US dollar membuat pemulihan pada sesi New York hari Rabu dengan pasaran Amerika Syarikat ditutup bersempena dengan hari kemerdekaan. Dengan penutupan ini, fokus pasaran akan beralih kepada beberapa data dan berita penting yang bakal diumumkan pada Khamis dan Jumaat.
Berkaitan Amerika, pasaran akan memberi perhatian kepada minit mesyuarat FOMC dan data pekerjaan NFP yang akan dikeluarkan pada Jumaat.
Selain itu, pasaran juga terus meneliti perkembangan isu perdagangan pada Jumaat di mana Amerika akan menguatkuasakan tariff terhadap $34 billion produk China.
Indeks US dollar yang mengukur kekuatan matawang greenback berbanding beberapa matawang lain pulih pada sesi New York dengan hanya merekodkan kejatuhan 0.03% setakat pada pukul 9.50 malam.
 Major pair seperti EUR/USD setakat ini jatuh 0.15% dengan GBP/USD naik 0.11%. USD/JPY setakat ini pula susut 0.06%, USD/CAD naik 0.05% dengan USD/CHF hanya naik 0.03%. Pair AUD/USD hampir tidak berubah dengan hanya susut 0.03% setakat ini, manakala NZD/USD naik 0.03%.
Matawang paling kuat setakat ini adalah GBP dan matawang paling lemah adalah Euro. Dengan menggabungkan matawang paling kuat dan lemah, pair EUR/GBP merekodkan kejatuhan sebanyak 0.27% setakat ini.
GBP menjadi matawang terkuat setakat pada hari Rabu selepas data penting ekonomi UK yang memberangsangkan. Aktiviti dalam sektor perkhidmatan UK pada bulan lalu meningkat ke paras tertinggi sejak Oktober tahun 2017 menurut laporan yang dikeluarkan pada pukul 4.30 petang tadi.
Firma penyelidikan Markit mengumumkan bacaan indeks PMI sektor perkhidmatan UK naik ke paras 55.1 pada bulan Jun berbanding 54.0 yang dicatatkan pada Mei. Jangkaan pasaran untuk data kali ini adalah 53.9. Pasangan matawang GBP/USD sejak pukul 3 petang tadi dilihat tertekan sebelum pulih semula dan membuat kenaikan selepas indeks sektor perkhidmatan merekodkan bacaan yang memberangsangkan.


Apakah Yang Terjadi Kepada Logam Kuning Ketika Pasaran Bertumpu Kepada Data Pembuatan China?

Harga emas menunjukkan peningkatan berikutan tumpuan terhadap data pembuatan PMI di China.
Emas bagi penghantaran Disember meningkat 0.13% kepada $1,313.05 satu troy ounce. Silver futures dan copper futures turut mencatat peningkatan 0.53% dan 0.10%.
Di China data pembuatan PMI CFLP separa rasmi tidak menunjukkan sebarang perubahan. Sementara itu, data bukan pembuatan PMI dan data pembuatan PMI Caixin masing-masing merosot kepada 53.9 dan 50.6.
Semalaman, harga emas jatuh selepas data pekerjaan AS menunjukkan peningkatan.
 Pelabur juga sedia meneliti data NFP yang bakal dikeluarkan pada Jumaat bagi sebarang potensi kenaikan kadar oleh Fed untuk jangka masa akan datang.
Logam berharga ini amat sensitif terhadap pergerakan kadar Amerika Syarikat.
Jika kadar meningkat, ia sekaligus akan mengukuhkan kedudukan US Dollar berbanding matawang utama yang lain seperti yen dan euro.
Ambil Kalendar Anda, Tandakan Event Penting Ini. Mungkinkah September Bulan MC atau Bulan Profit?


6 Berita Data Ekonomi Penting Tumpuan Pasaran Minggu Ini (29 Ogos – 2 September 2022)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data Inflasi Jerman (Selasa): Bacaan awal bagi kadar inflasi bulanan di Jerman dijangka mula catatkan penurunan kembali untuk bulan Ogos. Data ini menjadi tumpuan berikutan Jerman merupakan ekonomi utama di Eropah.
Data Keyakinan Pengguna AS (Selasa 10.00 Malam): Bacaan yang mengukur keyakinan kewangan ini akan memberi petunjuk terhadap perbelanjaan pengguna di Amerika Syarikat dan boleh menjadi petanda awal untuk bank pusat membuat penilaian dalam penetapan dasar monetari. Bacaan terbaru diramalkan diterbit dengan angka yang meningkat berbanding sebelumnya.
 Data Inflasi Eropah (Rabu 5.00 Petang): Selepas data Jerman di awal minggu, terbitan data inflasi tahunan Eropah pula akan menyusul dengan angka bacaan yang sedikit meningkat untuk bulan Ogos. Kadar inflasi yang tinggi berkemungkinan akan mendorong bank pusat untuk meneruskan langkah pengetatan dasar selepas kenaikan kadar faedah pertama oleh ECB untuk tempoh lebih 1 dekad.
Data Pekerjaan ADP NFP AS (Rabu 8.00 Malam): Pertambahan pekerjaan di Amerika Syarikat untuk sektor swasta pada bulan Ogos diramalkan meningkat kepada lebih 300,000, dua kali ganda lebih tinggi berbanding angka bacaan bulan sebelumnya.
Data PMI Pembuatan AS Tinjauan ISM (Khamis 10.00 Malam): Data tinjauan untuk sektor pembuatan di Amerika Syarikat akan menjadi tumpuan untuk penilaian pelabur. Tiada perubahan ketara dijangkakan untuk angka bacaan terbaru yang masih berada di paras yang stabil.
Laporan Data Pekerjaan NFP AS (Jumaat 8.30 Malam): Menjadi tumpuan utama pada minggu ini, terbitan bagi laporan pekerjaan Amerika Syarikat akan memberi petunjuk terbaru kepada Federal Reserve (Fed) untuk penetapan dasar monetari bank pusat selepas ucapan oleh Pengerusi Fed Jerome Powell telah diberi perhatian hujung minggu lalu.


GBP/USD Masih Bergelut Untuk Kekal Corak ‘Bullish’ Harga

US dolar paparkan pengukuhan semula pada sesi New York semalam selepas memulakan dagangan dengan lemah pada pembukaan pasaran awal minggu ini.
Lonjakan semula hasil perbendaharaan 10-tahun Amerika Syarikat (AS) di atas paras 1.50% dilihat menyokong pengukuhan semula US dolar.
Namun, ketika mata wang utama lain menerima tekanan awal terhadap pengukuhan yang dipaparkan US dolar, Pound berjaya mencatatkan pengukuhan disokong oleh ucapan Gabenor Bank of England (BOE).
Walaupun memberi amaran terhadap pemulihan ekonomi UK, Gabenor Andrew Bailey menyatakan bahawa ahli mesyuarat meneliti faktor-faktor yang boleh mendorong kenaikan inflasi dan mendukung kenyataan hawkish bank pusat pada mesyuarat minggu lalu.

Pada carta harga pasangan mata wang GBP/USD, harga dilihat masih bergelut untuk melonjak melepasi rintangan 1.37000.
Selepas kenaikan harga semalam melepasi 1.37000, harga kembali berlegar perlahan semula di paras tersebut sehingga bersambung ke dagangan sesi Asia pagi ini.
 Selepas harga mula bergerak di atas paras halangan Moving Average 50 (MA50) pada rangka masa 1 jam, pelabur kini menantikan isyarat lebih jelas untuk pergerakan trend bullish harga.
Untuk meneruskan trend bullish, harga bakal meningkat melepasi ketinggian 1.37500, iaitu paras yang dicapai ketika lonjakan harga selepas mesyuarat polisi BOE minggu lalu.
Kenaikan harga seterusnya akan menuju zon SBR (support become resistance) 1.38000 dan jika momentum kenaikan berjaya dikekalkan, harga boleh mencapai semula paras ketinggian 1.39000.
Sebaliknya jika harga masih gagal meneruskan kenaikan di atas paras 1.37000, penurunan harga dijangkakan untuk menuju semula ke zon support 1.36000 yang sebelum ini telah menyokong kenaikan harga semula pada Ogos lalu.
Penurunan lebih rendah di bawah zon support tersebut bakal merekodkan paras terendah terbaru sejak Januari dijangka mencecah sekitar 1.35000.
Lihat gambar carta harga pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


PMI Sektor Perkhidmatan Zon-Eropah Ke Paras Tertinggi Enam Tahun Lalu

Indeks PMI sektor perkhidmatan Zon Eropah naik ke paras 56.4 pada April berbanding 56.2 sebelum ini. Bacaan kali ini juga melebihi jangkaan 56.2.
Bacaan keluaran komposit meningkat ke paras 56.8 dari 56.7 dan kedua-dua indeks perkhidmatan dan komposit berada di paras tertinggi sejak enam tahun lalu.
Dalam sektor perkhidmatan, komponen perniagaan baru terus kukuh walaupun jatuh sedikit sepanjang tiga bulan terakhir ini.
Pengahasilan pekerjaan juga kukuh di mana kali ini merupakan salah satu kenaikan tertinggi dalam komponen pekerjaan sejak 9 tahun lalu.
 Komponen kos input semakin perlahan ke paras terendah tiga bulan lalu walaupun terdapat tekanan ke atas kepada harga keluaran.
Bagi indeks komposit, keyakinan keseluruhan dalam perniagaan kekal tinggi di mana kenaikan dalam harga purata jualan masih hampir di paras tertinggi enam tahun lalu
Walaubagaimanapun, terdapat sedikit pergerakan perlahan dalam pertumbuhan di Jerman dan Perancis. Sebaliknya Itali rekod kenaikan yang hampir ke paras tertinggi 10 tahun lalu.
Kemajuan dalam ekonomi akan meningkatkan lagi keyakinan dalam ekonomi Zon Eropah dengan ECB sudah tentu lebih yakin untuk mengubah sedikit panduan pada mesyuarat Jun.
Data secara keseluruhan mengekalkan keyakinan dalam Zon Eropah yang mana spekulasi terhadap perubahan polisi monetari ECB pada Jun dijangka meningkat.


EUR/USD Tampilkan Corak Penurunan Harga Pada Awal Minggu Ini

US dolar pada awal dagangan minggu ini mula mempamerkan pemulihan selepas dilihat bergerak lebih kukuh dengan permintaan terhadap matawang tersebut kembali meningkat.
Berbanding Euro, US dolar berjaya menekan semula harga pada carta EUR/USD pada dagangan semalam selepas siri kenaikan harga pada minggu lalu didorong penyusutan US dolar sebelum ini.
Sementara matawang Euro pula bergerak lemah dalam pasaran dengan risiko penularan wabak COVID-19 yang semakin melumpuhkan ekonomi zon Eropah terutamanya di Itali dengan kes kematian tertinggi di dunia melebihi angka 11,000 korban.
Pada carta EUR/USD, harga yang mencapai paras tertinggi mingguan pada Jumaat lalu sekitar 1.11470 kembali membuat penurunan pada dagangan Isnin.
Pergerakan menurun harga melepasi paras sokongan Moving Average 50 (MA50) telah mencatatkan sekitar 140 pips penurunan sebelum harga menutup dagangan sesi New York lebih tinggi sekitar paras 1.10500.
Bersambung pada dagangan sesi Asia hari ini, berlaku mini “flash crash” dengan henjutan harga sekitar 50 pips sebelum harga kembali bergerak perlahan semula.
 Sesi pasaran Eropah melihatkan harga meneruskan penurunan menguji semula paras terendah yang diuji harga pada sesi Asia sebentar tadi di kawasan zon support.
Penurunan lebih rendah melepasi zon tersebut di bawah paras 1.1000 menguatkan lagi perubahan trend pada carta EUR/USD.
Pengukuhan US dolar akan terus mendorong penurunan lebih rendah harga menuju paras penting pada 1.0880 sebelum menguji zon RBS (resistance become support) pada 1.0800.
Sebaliknya jika harga kembali melonjak semula, paras halangan MA50 akan diuji sebelum harga cuba membuat kenaikan lebih tinggi menuju 1.1100 dan juga paras ketinggian sebelum ini pada 1.1147.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Fed Nak Naikkan Kadar Faedah, Emas Terpaksa Dilepaskan

Malang tidak berbau, usaha emas untuk mencapai paras harga $1,830 telah dipatahkan lonjakan hasil bon AS dan US dolar susulan laporan minit mesyuarat FOMC yang menunjukkan kadar faedah akan dinaikkan lebih awal dari jangkaan.
Ketika penulisan, logam berharga itu didagangkan susut pada $1,808 per auns, susut dari paras harga $1,829 sebelum minit mesyuarat dikeluarkan. Sementara niaga hadapan emas pula merosot pada sekitar harga $1,809 per auns.
Menurut minit mesyuarat dari pertemuan dasar Federal Reserve (Fed) pada Disember lalu, para penggubal dasar mengatakan bahawa syarat untuk menaikkan kadar faedah boleh dipenuhi tidak lama lagi jika pengukuhan pasaran buruh berterusan.
 Susulan itu, niaga hadapan pada kadar dana persekutuan (kontrak kewangan yang mewakili pendapat pasaran) telah menetapkan harga sekitar 80% peluang kenaikan kadar pada bulan Mac.
Hasil bon AS 10 tahun juga melonjak ke paras tertinggi sejak April 2021, selain turut merangsang peningkatan US dolar.
Dalam pada itu, data ADP pula menunjukkan penciptaan pekerjaan sektor swasta melonjak sebanyak 807,000 pada bulan Disember, jauh lebih baik daripada dijangkakan.


EUR/JPY Kembali Sentuh Paras Tertinggi Pernah Dicapai Pada Januari 2018

“Serba tak menjadi harga dekat carta EUR/JPY ni”. Itu antara rungutan oleh para pelabur untuk pergerakan harga pada carta kegemaran ramai itu.
Mencuri tumpuan bagi pergerakan mata wang Euro, pelabur menilai perbincangan dan pandangan yang diutarakan oleh ahli-ahli bank pusat Eropah (ECB) berkenaan dasar monetari mereka.
Terdapat petunjuk untuk kenaikan kadar faedah sehingga lebih 60 mata asas oleh ECB menjelang penghujung tahun ini.
Namun begitu, Euro dilihat gagal untuk melonjakkan harga pada carta EUR/JPY lebih tinggi pada dagangan semalam.
Manakala Yen pula bakal dipengaruhi oleh perubahan sentimen pasaran setelah perkembangan rundingan damai antara Rusia dan Ukraine menghasilkan keputusan yang positif.
Namun pelabur juga memberi tumpuan terhadap tindakan Bank of Japan (BOJ) campur tangan secara terus dalam pasaran, dengan meningkatkan tawaran pembelian bon kerajaan untuk membendung kemaraan hasil bon ke paras lebih tinggi.
Carta harga EUR/JPY dilihat telah memaparkan kenaikan pada awal minggu mencapai paras ketinggian pada 137.500.
 Paras tersebut adalah yang tertinggi berjaya harga capai sejak Januari 2018 yang lalu dan jika harga berjaya membuat kenaikan lebih tinggi melepasinya, harga bakal catatkan paras ketinggian terbaru untuk tempoh dagangan 7 tahun!
Namun pada dagangan Selasa semalam, harga kekal berlegar di bawah zon 137.00 sebelum mula memberi isyarat perubahan trend bearish pada sesi Asia pagi ini.
Penurunan harga di sesi Asia telah melepasi paras sokongan Moving Average 50 (MA50) pada rangka masa 1 jam untuk petunjuk bagi permulaan trend bearish.
Penurunan lebih rendah akan dijangkakan menuju smeula zon sekitar 134.00 yang dilihat berpotensi menjadi zon untuk sokongan harga.
Penurunan lebih rendah yang kekal diteruskan seterusnya bakal menjengah semula zon sekitar 131.500.
Lihat gambar carta harga pasangan EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Prestasi Emas Merosot Menjelang Pengumuman Dasar Cukai AS

Harga emas menjunam sedikit dalam sesi Asia pada Rabu apabila pasaran semakin berhati-hati menjelang butiran rancangan cukai AS yang dijangka akan diumumkan oleh pentadbiran Presiden Donald Trump lewat hari ini. Pengumuman tersebut juga dijangka bakal menjadi titik tolak terhadap potensi kenaikan kadar yang selanjutnya sekiranya mendapat kelulusan daripada Kongres.
Emas bagi penghantaran Jun di bahagian Comex New York Merchantile Exchange menyusut sebanyak 0.12 peratus kepada $1,265.75 satu troy ounce, manakala niaga copper menjunam sebanyak 0.35 peratus sepound.
Semalam, harga emas meningkat lebih rendah pada hari Selasa walaupun matawang Greenback mencatat terjunan apabila pelabur terus memihak kepada asset yang lebih berisiko bagi hari kedua berturut-turut.
Emas juga mencatat junaman ke paras terendah dalam tempoh dua minggu apabila risiko sentimen terus mendominasi aliran asset apabila pusingan pertama pilihanraya Perancis sebelum ini memberi kemenangan mudah kepada calon pro-EU, Emmanuel Macron.
 Sementara itu komoditi berharga gagal memanfaatkan kejatuhan US Dollar selepas US Dollar Index jatuh buat hari kedua berturut-turut selepas mendapat tekanan gara-gara peningkatan mendadak matawang euro.
Pengumuman data AS yang direkod bercampur-campur juga gagal untuk membendung kejatuhan harga emas, khususnya selepas data keyakinan pengguna mencatatkan kemerosotan pada bulan April.
Emas merupakan komoditi yang agak sensitif dengan pergerakan kadar Amerika Syarikat kerana kenaikan kadar mampu melonjakkan kos untuk memiliki emas memandangkan komoditi ini dinilai di dalam US Dollar.
Harga Arang Batu Mula “Menggila”, Ini Tindakan China!


Debaran Brexit Kian Terasa, Ini Kedudukan Terkini Matawang Utama Sesi Eropah

Sesi pasaran Eropah hari ini menyaksikan matawang pound terus meraih pengukuhan berbanding US dolar untuk diniagakan di atas paras 1.3100, menjelang beberapa jam sahaja lagi bagi UK meninggalkan Kesatuan Eropah (EU).
Peningkatan matawang pound sebelum ini telah dipacu oleh pandangan hawkish Bank of England (BoE) mengenai ekonomi UK dan keputusan untuk mengekalkan kadar faedah meskipun pada awalnya pasaran menjangkakan bank pusat itu akan menurunkannya.
Britain bakal menjadi negara anggota pertama yang meninggalkan blok itu sejak menyertainya pada tahun 1973 manakala pada masa yang sama, EU juga akan kehilangan 15% daripada ekonominya.
Sementara beberapa perhimpunan untuk meraikan Brexit akan diadakan, ucapan Perdana Menteri UK Boris Johnson akan menjadi tumpuan utama buat pasaran yang menantikan petunjuk mengenai masa depan hubungan EU dan UK.
 Dolar euro kembali meningkat berbanding USD menjelang penerbitan data inflasi dan GDP Zon Eropah pada petang ini.
Kebimbangan terhadap risiko coronavirus terus memberi kesan buat pasaran kewangan terutamanya buat matawang Asia iaitu dolar Aussie yang diniagakan menghampiri paras terendah empat bulan manakala kiwi pula didagangkan mencecah paras terendah dua bulan berbanding USD.
Kedua-dua matawang telah menyusut lebih 1.5% pada minggu ini manakala pada bulan ini sahaja dolar Aussie telah mencatat kejatuhan sebanyak 4%, menjadikannya sebagai prestasi bulanan terburuk sejak Mei 2016.
Dagangan US dolar pula mula mempamerkan penurunan berbanding safe-haven yen pada sesi Eropah, namun indeks dolar berbanding matawang utama masih didagangkan mengukuh kepada 97.88.
Matawang yuan China pula diniagakan stabil selepas Pertubuhan Kesihatan Sedunia (WHO) menyatakan keyakinannya bahawa tindakan yang diambil oleh Beijing setakat ini boleh mengekang penyebaran coronavirus.


Pandangan Kalendar Ekonomi Mingguan 15 – 19 Jun 2015

Dollar AS tidak terus memacu naik berbanding kebanyakan mata wang utama walaupun beberapa data memberansangkan. Tumpuan kini bergerak ke keputusan penting dari Feds. Data perumahan dan inflasi di Amerika Syarikat, keputusan “interest rate” di Jepun dan Switzerland dan krisis Greece yang masih hangat adalah berita ekonomi utama minggu ini.
Sedikit ulasan minggu lepas:
Data ekonomi yang positif dengan angka jualan runcit yang lebih baik daripada dijangka. Pengguna Amerika menambah pembelian mereka pada bulan Mei, terutamanya bagi kenderaan, pakaian dan bahan binaan, menunjukkan peningkatan dalam pasaran buruh yang meningkatkan jualan. Sentimen pengguna bagi Jun mengatasi jangkaan, tetapi penganalisis pasaran ragu-ragu sama ada ini adalah cukup untuk kenaikan awal “interest rate”.
Dalam Euro-Zone, tajuk Grexit mempunyai kesan yang besar di mata umum dan jam terus berdetik. Aussie menikmati laporan pekerjaan yang baik manakala kiwi jatuh mendadak dengan penurunan “interest rate”. Ke manakah mata wang akan bergerak seterusnya?
Berikut adalah agenda utama dalam kalendar Forex minggu ini:
Jom kita lihat:
Selasa, 4:30 Petang
Data Inflasi UK: Inflasi UK menjadi negatif pada bulan April, mencapai -0.1%. Ini adalah angka negatif yang pertama yang pernah direkodkan. Gabenor Bank of England Mark Carney meramal inflasi yang rendah pada bulan-bulan akan datang, tetapi menjangka meningkat secara beransur-ansur pada akhir tahun 2015. Kejatuhan menjunam harga minyak juga adalah sebab utama untuk inflasi yang rendah. Walau bagaimanapun, trend global kini adalah positif bagi pengguna Inggeris walaupun kebimbangan terhadap pelaburan perniagaan yang lebih lemah. Inflasi UK dijangka meningkat semula pada bulan Mei dan meningkat 0.1%.
Selasa, 5:00 Petang
Sentimen Ekonomi  ZEW Jerman:  Sentimen pelabur Jerman menjunam pada bulan Mei, di tengah-tengah kejatuhan Greece dan kekurangan pertumbuhan. Sentimen ekonomi merosot kepada 41.9 daripada 53.3 pada bulan April, jauh lebih rendah daripada 48.8 yang dianggarkan oleh penganalisis. Kebimbangan tentang data pertumbuhan yang lembap dengan pertumbuhan hanya 0.3% pada suku pertama berbanding 0.7% pada suku terakhir tahun 2014. Tambahan pula, kebangkrapan Greece yang tidak dapat dielakkan, menimbulkan kebimbangan tentang prospek ekonomi Euro-Zone. Iklim pelabur Jerman dijangka menurun lagi kepada 38.6.
Selasa, 08:30 Malam
AS Bangunan Permit:  Permit bangunan AS meningkat ke tahap tertinggi dalam hampir 7 1/2 tahun pada bulan April, mencapai kadar tahunan yang disesuaikan mengikut musim iaitu 1.14 juta unit, selepas 1.04 juta pada bulan Mac. Data pembinaan positif yang bertambah, mencadangkan pemulihan mungkin dalam sektor perumahan. Peningkatan dalam permintaan untuk rumah baru adalah satu trend positif berikutan musim sejuk yang teruk pada tahun 2015. Data rumah yang kukuh dijangka mempunyai kesan positif ke atas pertumbuhan GDP pada suku kedua. Bilangan permit bangunan baru dijangka mencapai 1.10 juta unit buat masa ini.
Rabu, 04:30 Malam
Data Pekerjaan UK:  Pasaran buruh UK terus bertambah baik pada bulan April. Pengangguran jatuh dan bilangan orang yang diambil kerja terus meningkat. Bilangan orang yang menuntut faedah pengangguran menurun sebanyak 12,600 pada bulan April kepada 764 ribu. Pegawai kerajaan gembira dengan data yang positif, dengan mendakwa kerajaan mereka bekerja. Peningkatan permintaan bagi pekerja menolak pertumbuhan gaji tetap kepada 2.2%. Inflasi yang lemah dan gaji yang lebih tinggi adalah berita yang dialu-alukan untuk pengguna Inggeris. Ini juga akan mempunyai kesan positif ke atas perbelanjaan pengguna dan pertumbuhan ekonomi.
 Khamis, 2:00 Pagi
Mesyuarat Feds:  Sidang akhbar pada pukul 18:30 dan ini adalah mesyuarat pertama yang tidak membawa apa-apa bimbingan mengenai masa hadapan. Di samping itu, ia disertai dengan ramalan ekonomi baru, “plot dot” dan sudah tentu, satu sidang media oleh Fed Pengerusi Janet Yellen; semua membuatkan mesyuarat ini suatu peristiwa yang sangat besar. Senario asas adalah bahawa Fed akan menunggu hanya sedikit lebih sebelum menaikkan “interest rate”, dengan ahli ekonomi memberi tumpuan kepada mesyuarat September ini. Walau bagaimanapun, kenaikan “interest rate” mungkin sudah berlaku sekarang dan pada bulan Julai depan. Di dalam tangannya, Fed ingin memulakan “menaik kadar” dan mengelakkan gelembung kredit. Sebaliknya, ia tidak perlu bertindak lebih awal yang akan membantutkan pemulihan dan perlu berbalik semula. Setiap kata dalam satu kenyataan, dan setiap perkataan yang Yellen keluarkan membawa banyak bebanan. Kebimbangan boleh menurunkan Dollar, manakala sentimen yakin dengan data yang positif pada musim bunga, boleh menjadikan Dollar positif. Ulangan pendirin “kenaikan pada tahun 2015” akan menjadi umumnya positif.
Khamis, 6:45 Pagi
GDP NZ: Ekonomi New Zealand berkembang 0.8% pada suku keempat tahun 2014, sejajar dengan unjuran pasaran, selepas pertumbuhan 0.9% pada suku ketiga. Sektor runcit dan penginapan meningkat 2.3% pada suku terakhir 2014, manakala perbelanjaan pelancong antarabangsa meningkat sebanyak 15%. Perdagangan runcit juga meningkat 1.8%. Tahun-ke-tahun, ekonomi berkembang 3.5%, paras tertinggi sejak suku tahun keempat 2007. GDP New Zealand Q1 2015 dijangka mencapai 0.6%.
Khamis, 3:30 Petang
Interest rate Switzerland: Bank Negara Swiss membuat keputusan untuk mengekalkan kadar faedah pada -0.75%, menunggu untuk melihat kesan penuh langkah yang tidak dijangka pada bulan Januari. Perubahan dalam keadaan monetari telah dibuat dalam usaha menurunkan nilai Switzerland Francs, tetapi mempunyai kesan negatif ke atas simpanan pengguna dan dana pencen menjadi perkara yang membimbangkan untuk penduduk Switzerland. Presiden SNB Thomas Jordan berkata franc masih terlebih nilai dan bahawa terdapat ruang untuk kadar yang lebih rendah pada masa akan datang. Bank Negara Swissdijangka mengekalkan kadar negatif -0,75%.
Khamis, 8:30 Malam
Data inflasi AS: Inflasi AS, tidak termasuk kos tenaga, meningkat 0.3% pada bulan April di tengah-tengah peningkatan kos insurans dan penjagaan perubatan. Penganalisis menjangkakan kenaikan 0.2% seperti pada bulan Mac. Sementara itu, CPI secara keseluruhan meningkat 0.1%, selepas meningkat 0.2% pada bulan Mac. Peningkatan ini berlaku disebalik penurunan 1.7% dalam harga petrol dan ketiadaan perubahan dalam harga makanan. Angka April ini menyokong keputusan Fed untuk menaikkan “interest rate”, menunjukkan tanda-tanda bahawa inflasi telah bergerak ke arah sasaran Fed. CPI diramal akan meningkat 0.5% manakala Core CPI dijangka mendapat 0.2%.
Khamis, 08:30 Malam
Tuntutan pengangguran AS: Jumlah tuntutan baru untuk bantuan pengangguran meningkat sedikit pada minggu lepas, mencapai 279 ribu, masih kekal di bawah 300 ribu. Ini adalah minggu ke-14 dimana tuntutan masih berada di bawah tahap 300 ribu, menunjukkan pasaran buruh yang terus bertambah kukuh. Pakar ekonomi menjangkakan bilangan tuntutan akan mencapai 277 ribu. Purata empat minggu tuntutan meningkat sebanyak 3,750 kepada 278,750 pada minggu lepas. Jumlah tuntutan pengangguran diramal akan mencapai 278 ribu minggu ini.
Khamis, 10:00 Malam
Indeks Philly Fed Manufacturing AS:  Pembuatan di kawasan Philadelphia lemah pada bulan Mei, menurut responden yang dibanci. Prospek perniagaan perkilangan Philadelphia Fed jatuh kepada 6.7 pada Mei daripada 7.5 pada bulan April. Pesanan baru meningkat 0.3% selepas 0.7% Indeks penghantaran semasa juga meningkat 3 mata kepada bacaan 1 dan indeks Pekerjaan lemah dengan jatuh 5 mata kepada 6.7, dari bacaan April sebanyak 11.5. Sektor pembuatan di rantau New York mendapati momentum beberapa minggu lalu, dengan kaji selidik pembuatan Empire State melantun kembali ke wilayah positif. Walau bagaimanapun, bacaan 3.1 pada Mei kekal lemah daripada yang dijangkakan. Sentimen Pembuatan di kawasan Philadelphia dijangka meningkat kepada 8.1.
Jumaat
Interest rate Jepun: Bank of Japan mengundi untuk mengekalkan pendirian dasar monetari yang tidak berubah pada bulan Mei, dan terus melaksanakan operasi pasaran kewangan bagi memastikan asas kewangan kekal pada ¥80 trillion setahun. Keputusan ini adalah sejajar dengan unjuran pasaran. BoJ menyatakan bahawa ekonomi Jepun dijangka terus bertambah baik. Eksport meningkat menunjukkan pertumbuhan dalam sektor pembuatan dan ini meningkatkan pelaburan perniagaan. Walau bagaimanapun, Bank of Japan juga menyatakan bahawa inflasi dijangka kekal hampir 0% dalam tempoh terdekat disebabkan oleh penurunan harga tenaga. “Interest rate” dijangka tidak berubah.

** Semua masa dalam waktu Malaysia dan yang sewaktu dengannya GMT +8


Analisis Teknikal GBP/JPY – Timeframe H1 – 29/11/2018

Jika dilihat pada pergerakan harga chart pasangan matawang GBP/JPY, harga menunjukkan kenaikan dengan matawang Sterling didagangkan lebih baik berbanding Yen. Nilai matawang GBP disokong oleh kenyataan Canselor Phillip Hammond yang mempertahankan pelan Brexit Theresa May. Sementara Yen pula didagangkan agak lemah berikutan aliran pelaburan ke arah aset berpulangan tinggi dalam sentimen pasaran yang kembali pulih. Harga yang dilihat bergerak membuat kenaikan melepasi paras Magic Pivot pada sesi Asia semalam kemudiannya menyambung kenaikan sehingga melepasi paras resistance MagicR1 pada indicator Moshed Magic Line semalam.
Pada sesi pasaran Asia hari ini pula, harga dilihat kembali membuat penurunan sejak awal sesi bermula menuju ke paras Magic Pivot 145.463 hari ini. Harga yang menguji paras Magic Pivot tersebut kemudiannya telah berjaya menembusi paras itu pada penghujung sesi dagangan Asia menjelang pembukaan sesi pasaran Eropah. Harga yang meneruskan penurunan dilihat akan menuju ke paras support 145.103 (MagicS1) terlebih dahulu sebelum penurunan seterusnya dijangka akan turun menguji paras tumpuan harga sebelum ini di sekitar support 144.460 (MagicS2). Sedikit lagi penurunan harga bakal menguji pula zon major support pada chart GBP/JPY di sekitar support 144.100 (MagicS3) yang gagal ditembusi harga pada dagangan sebelum ini.
Namun, jika harga kembali menyambung kenaikan harga yang dilakukan sepanjang dagangan semalam, harga bakal menuju ke paras resistance 146.106 (MagicR1) yang berpotensi untuk menjadi paras SBR (support become resistance) pada chart GBP/JPY. Seterusnya, harga akan meneruskan kenaikan menuju pula ke paras 146.466 (MagicR2) yang turut berada di zon tumpuan harga sebelum kenaikan harga seterusnya bakal mencapai ketinggian sehingga ke paras sekitar 147.109 (MagicR3).
 Terus beri tumpuan pada perkembangan rundingan Brexit dan sentimen pasaran semasa yang mempengaruhi pergerakan harga pada chart pasangan safe-haven USD/JPY. Gunakan indicator Moshed Magic Line untuk membantu anda mendapatkan analisis teknikal yang lebih berkualiti.

Paras support: 145.103, 144.460, 144.100.
Paras resistance: 146.106, 146.466, 147.109.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


EUR/USD – Euro Cuba Bangkit Tapi USD Tempeleng Jatuh Gedebuk

Lemah di awal minggu namun US dolar berjaya pamerkan pengukuhan pada dagangan Selasa semalam dengan beberapa faktor yang diteliti oleh penganalisis.
Antaranya kebimbangan yang masih terarah pada isu siling hutang di Amerika Syarikat (AS) memberi kelebihan terhadap US dolar sebagai mata wang safe-haven.
Kemudian, isyarat bernada hawkish dari kenyataan oleh beberapa Presiden Federal Reserve (Fed) yang melihat bahawa pengetatan dasar monetari masih lagi diperlukan.
Selain itu, data jualan runcit AS yang diterbitkan bagi bacaan bulan April semalam telah menunjukkan peningkatan semula berbanding bulan sebelumnya, namun sedikit tidak mencapai jangkaan.
Mata wang Euro cuba untuk paparkan pengukuhan berbanding US dolar di sesi Eropah, namun kecundang semula setelah US dolar berjaya mendapat rentak pengukuhan kembali selain data tinjauan ZEW sentimen ekonomi Eropah turut menampilkan angka yang merosot.

Pada carta harga pasangan mata wang EUR/USD, harga sedikit meningkat namun sebaik menyentuh sahaja paras 1.09000, harga melantun turun semula.
 Menutup dagangan penghujung sesi New York, harga perlahan di sekitar 1.08600 selain turut bergerak di bawah paras halangan Moving Average 50 (MA50) pada rangka masa 1 jam di carta tersebut untuk isyarat bearish buat harga.
Sekiranya US dolar berjaya mengekalkan momentum semalam, penurunan lebih rendah akan diperlihatkan dengan sasaran harga untuk menuju ke paras 1.08000.
Paras terendah terbaru 7 minggu bakal dicatatkan dan jika harga menjunam tembus lebih rendah, jangkaan harga boleh mencecah hingga sekitar 1.07000.
Namun jika harga kembali membuat kenaikan semula, zon 1.09000 akan terus diuji yang akan memberi isyarat perubahan trend sekiranya ditembusi.
Bergerak lebih tinggi akan menyaksikan harga bakal mencapai semula paras tumpuan sebelum ini iaitu pada 1.10000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Bakal Tembus Paras $1.42000 Minggu Ini?

Seperti mata wang utama yang lain, Pound Sterling juga bergerak lebih positif menuju penghujung minggu susulan penyusutan semula US dolar semalam.
Pelabur juga berwaspada terhadap dagangan Pound pada Jumaat menantikan terbitan data PMI pembuatan dan perkhidmatan UK pada sesi Eropah sementara pada sesi New York pula tumpuan pada data yang sama bagi Amerika Syarikat (AS).

Sementara itu, mari teliti dahulu pergerakan harga pada carta pasangan mata wang GBP/USD pada minggu ini.
Selepas harga menguji zon rintangan pada 1.42000, penurunan harga kembali dipamerkan menuju ke paras sokongan pada 1.41000 sehingga dagangan sesi Asia Khamis semalam.
Namun, penyusutan semula US dolar mendorong kenaikan semula harga melepasi paras halangan Moving Average 50 (MA50) pada rangka masa 1 jam pergerakan harga membuatkan pelabur kembali waspada terhadap isyarat awal untuk perubahan trend bullish itu.
 Bersambung pada sesi Asia pagi Jumaat, harga bergerak perlahan di bawah zon rintangan 1.42000 yang menjadi penghalang harga meneruskan kenaikan pada minggu ini.
Namun jika harga berjaya meneruskan kenaikan lebih tinggi melepasi zon tersebut, paras sasaran harga seterusnya dilihat pada 1.43000 sekaligus merekodkan paras tertinggi terbaru sejak April 2018.
Sebaliknya jika harga membuat penurunan semula, harga akan kembali disokong di paras 1.41000 seperti semalam atau penurunan lebih rendah akan menuju ke zon RBS (resistance become support) tumpuan pada 1.40000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/USD Diunjur Pamer Corak Pergerakan Bearish Minggu Ini

Pergerakan harga pada carta pasangan mata wang GBP/USD menunjukkan penurunan pada penghujung minggu menutup dagangan ke paras terendah pada minggu lalu.
Situasi tersebut didorong oleh pengukuhan US dolar selepas bacaan laporan data pekerjaan NFP Amerika Syarikat (AS) pada bulan Julai adalah lebih kukuh berbanding jangkaan.
Pelabur kekal berhati-hati untuk dagangan Pound ekoran momentum pengukuhan gagal dikekalkan selepas disokong oleh kenyataan hawkish oleh bank pusat England untuk isyarat pengetatan dasar.
Pergerakan mendatar harga pada minggu lalu juga dilihat telah mengakhiri corak bullish harga pada minggu-minggu sebelumnya, dan pada minggu ini pula berkemungkinan pelabur akan melihat corak penurunan harga dengan pengukuhan US dolar yang bakal berterusan.

Selepas penurunan harga di penghujung minggu pada carta GBP/USD mencecah paras sekitar 1.38600, harga dilihat menunjukkan sedikit peningkatan di awal sesi Eropah pada Isnin, untuk menguji zon harga 1.39000.
Harga dijangka akan menyambung penurunan lebih rendah menuju zon RBS (resistance become support) 1.38000 sekiranya Pound gagal membendung dominasi US dolar pada minggu ini.
 Penurunan lebih rendah yang kekal diteruskan boleh menuju semula ke zon tumpuan pada 1.37000 sebelum ke zon support di paras 1.36000.
Namun jika harga pamerkan semula corak kenaikan harga melepasi halangan pada 1.39000, zon rintangan pada 1.40000 kekal menjadi sasaran yang perlu diuji.
Dagangan pada minggu sebelum ini juga masih gagal mencapai ke zon 1.40000 selepas turut diuji pada dagangan Jun yang lalu.
Selain data inflasi AS, pelabur juga akan menantikan terbitan data Keluaran Dalam Negara Kasar (KDNK) UK untuk suku kedua yang bakal memacu pergerakan Pound pada minggu ini.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD/JPY Bakal Melonjak Disebabkan Suntikan Dana Besar-besaran Oleh BOJ?

Mencecah paras terendah sejak September 2016 pada Isnin lalu, harga pada carta pasangan matawang USD/JPY kembali pamerkan kenaikan semula sehingga penghujung minggu ini.
US dolar masih diniagakan berisiko ekoran pasaran menjangkakan penurunan lebih rendah kadar faedah oleh Federal Reserve (Fed) pada mesyuarat seterusnya.
Fed kini telah mengumumkan suntikan kecairan dalam pasaran yang bernilai 1.5 trilion USD dalam usaha untuk menangani serangan wabak Coronavirus COVID-19 ke atas ekonomi terbesar di dunia itu.
Turut mengikut jejak langkah Fed adalah bank pusat Jepun pada hari ini yang telah mengumumkan suntikan 500 bilion Yen melalui operasi perjanjian belian balik (repo operation).
Bank of Japan (BOJ) juga turut mengumumkan tawaran pembelian bon kerajaan Jepun (JGB) yang bernilai 200 bilion Yen.
Tindakan tersebut telah menjadi faktor penyusutan matawang Yen pada dagangan hari ini di mana pada kebiasaannya Yen mendapat permintaan dalam sentimen berisiko pasaran.
 Dagangan USD/JPY telah pun mempamerkan kenaikan pada sesi New York semalam melepasi paras halangan Moving Average 50 (MA50) dan mencapai paras ketinggian melepasi 106.000 sebelum turun semula menutup dagangan di paras lebih rendah.
Harga yang berlegar di sekitar paras 104.500 pada sesi Asia telah mencatatkan kenaikan 150 pips sehingga ke paras ketinggian semalam dan masih menguji paras tersebut menjelang awal sesi pasaran Eropah.
Kenaikan harga yang lebih tinggi dilihat akan menuju paras 107.00 untuk menguji zon SBR (support become resistance) tersebut.
Namun jika harga membuat penurunan semula, penurunan lebih rendah di bawah paras MA50 dilihat akan menguji paras terendah harian semalam sebelum meneruskan penurunan lebih rendah menuju paras support pada terjunan harga Isnin lalu.
Lihat gambar carta pasangan matawang safe-haven USD/JPY di bawah untuk rujukan analisis teknikal anda.

Carta yang dipaparkan diatas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Permintaan Minyak Mentah Semakin Berkurang, Harga Minyak Kekal Rendah

Pasaran minyak kekal rendah untuk dua hari berturut-turut berikutan para pelabur semakin bimbang jika permintaan minyak mentah US akan terus jatuh selepas banjir besar daripada taufan Harvey menimpa Texas sehingga menyebabkan penutupan lebih 16% kapasiti penapisan minyak di US.
Di pasaran New York Mercantile Exchange, kontrak minyak West Texas Intermediate (WTI) bagi bulan Oktober jatuh 13 sen kepada $46.31, manakala minyak Brent di London Intercontinental Exchange pula jatuh 5 sen kepada $51.60 setakat jam 2.55 petang
Pasaran minyak mentah bermula buruk pada minggu ini berikutan ribut Harvey yang menimpa kawasan perairan Texas, telah merosakkan sebahagian kilang penapisan di kawasan-kawasan utama industri minyak Amerika sekaligus mengurangkan kadar penapisan minyak di sana.
Hampir 3 juta tong sehari kapisiti penapisan minyak terpaksa ditutup, dan dijangka akan terus meningkat, menyebabkan para pelabur bimbang akan lebihan bekalan minyak mentah yang menjadi sumber utama penapisan.
 Pengeluaran minyak mentah US turut terkesan dengan Harvey, namun begitu penganalisis berpendapat impak daripada permintaan kilang penapis minyak yang semakin rendah menjadi punca kelemahan pengeluaran minyak di sana.
“Sementara pengeluaran minyak mentah dihalang oleh ribut, penutupan kilang penapisan telah mengurangkan permintaan terhadap komiditi ini”, kata Nitesh Shah, direktor strategi komiditi di ETF Sekuriti.
Namun begitu, pasaran hadapan (futures) minyak cuba menolak semula harga untuk naik di pasaran New York semalam selepas data daripada American Petroleum Institute (API) menunjukkan bekalan minyak jatuh 5.78 juta tong pada minggu lepas, lebih banyak berbanding minggu sebelumnya, 3.3 juta tong dan juga lebih tinggi daripada jangkaan sebanyak 1.9 juta tong.
Data bekalan rasmi daripada  Energy Information Administration (EIA) malam ini menjadi tumpuan dengan jangkaan penyusutan bekalan minyak mentah sebanyak 1.8 juta tong bagi minggu yang berakhir pada 25 Ogos yang lalu.


Ekonomi Jepun Kembali Berkembang Pada Suku Kedua

Ekonomi Jepun tanpa dijangka menunjukkan pertumbuhan pada suku kedua tahun ini apabila perbelanjaan pengguna meningkat susulan berakhirnya sekatan coronavirus ke atas perniagaan.
Terbaharu, data kerajaan menunjukkan keluaran dalam negara kasar (KDNK) Jepun meningkat sebanyak 2.2% tahun ke tahun dalam tempoh April hingga Jun, sedikit tersasar daripada jangkaan untuk meningkat 2.5% dan penguncupan 0.5% suku sebelumnya.
Sementara pada asas bulanan, ekonomi Jepun berkembang sebanyak 0.5%, lebih rendah daripada jangkaan peningkatan 0.7%.
 Antara penyumbang kepada pengembangan ini adalah lonjakan dalam penggunaan swasta pada kadar tahunan 4.6% dan pelaburan awam meningkat pada kadar tahunan 3.8%. Eksport pula dilaporkan meningkat 3.7% manakala import menokok 2.7% tahun ke tahun.
Penganalisis berpandangan bahawa ekonomi telah berjaya kembali ke sekitar pra-pandemik, tetapi kadar pemulihannya lebih perlahan berbanding negara lain.
Langkah sekatan Covid-19 ke atas perniagaan yang berakhir pada penghujung Mac telah membantu merangsang ekonomi.
Bagaimanapun perang Rusia-Ukraine telah menimbulkan risiko baharu buat ekonomi ketiga terbesar di dunia itu yang telah mendorong harga yang lebih tinggi terutamanya dalam sektor tenaga yang disebabkan inflasi global.


USD/JPY Hampir Capai Rekod Tertinggi Harga Sejak 2015!

Pengukuhan US dolar terus menerajui kumpulan mata wang safe-haven dengan pergerakan Yen pada awal minggu ini kekal suram.
Komen oleh Pengerusi Federal Reserve (Fed) Jerome Powell pada acara persidangan ekonomi tahunan semalam kekal dinilai bernada hawkish bagi huraian keputusan kenaikan kadar pada mesyuarat FOMC minggu lalu.
US dolar turut disokong oleh faktor lonjakan hasil perbendaharaan 10 tahun Amerika Syarikat (AS) yang mencapai paras ketinggian baru sekitar 2.30%.
Situasi ini terus mengekalkan corak kenaikan harga pada carta pasangan mata wang USD/JPY yang meneruskan pendakian pada dagangan awal minggu ini.
Yen juga dijangkakan untuk bergerak lemah selepas bank pusat Jepun mengekalkan corak polisi longgar pada mesyuarat penghujung minggu lalu.
Pergerakan harga pada Isnin semalam sedikit mendatar, namun lebih agresif pada dagangan yang bersambung sesi Asia pagi ini (Selasa) dengan lonjakan ke paras 120.00.
Kenaikan tidak terhenti di situ apabila harga menyambung lonjakan sehingga memasuki awal sesi Eropah mencapai paras 120.500 yang menjadi tumpuan penganalisis pasaran sebelum ini.
Pergerakan harga masih dilihat bergerak dalam trend bullish yang disokong oleh paras sokongan Moving Average 50 (MA50) pada rangka masa 1 jam di carta USD/JPY.
 Dengan momentum yang dipaparkan, pelabur boleh mengandaikan harga masih belum berhenti untuk meneruskan kenaikan dan mencatatkan paras ketinggian terbaru.
Sasaran untuk kenaikan yang diteruskan harga selanjutnya adalah pada ketinggian 121.500 yang menjadi paras rintangan pada dagangan Januari 2016.
Jika kenaikan harga melepasi paras 121.500 tersebut, harga bakal merekodkan ketinggian terbaru 7 tahun, tertinggi sejak 2015.
Namun, waspada sekiranya harga mula menunjukkan kejatuhan semula berkemungkinan US dolar mula kehilangan momentum pengukuhan.
Sasaran zon bagi penurunan harga adalah dilihat pada 118.00 sebelum menyambung penurunan lebih rendah menuju sekitar 116.300.
Lihat gambar carta harga pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD Tenggelam Dihentam ‘Tsunami’ Powell!

Pembukaan tirai dagangan Disember dihiasi dengan junaman dalam dagangan US dolar akibat dihentam oleh kenyataan Pengerusi Federal Reserve (Fed) Jerome Powell yang dovish.
Seperti yang dinanti-nantikan, Powell akhirnya mengesahkan bahawa kenaikan kadar faedah yang lebih kecil mungkin akan dilaksanakan tidak lama lagi.
Berucap di Institusi Brookings Washington pada awal pagi tadi, Powell berkata beliau melihat bank pusat berada dalam kedudukan untuk mengurangkan saiz kenaikan kadar secepatnya bulan Disember.
Meskipun begitu, beliau juga memberi amaran bahawa usaha memerangi inflasi masih belum tamat dan tiada petunjuk mengenai berapa kadar perlu dinaikkan dan berapa lama pengetatan akan berjalan.
Pelabur kini meningkatkan jangkaan untuk kenaikan sebanyak 50 mata asas dalam kadar faedah Fed pada mesyuarat polisi yang bakal berlangsung 13-14 Disember.
Ekoran daripada kenyataan Powell, indeks dolar terjun ke paras terendah 3 bulan pada 105.62 berbanding kebanyakan mata wang utama.
 Sebelum ucapan Powell, pelabur telah menyaksikan penerbitan data pekerjaan ADP sektor swasta Amerika Syarikat yang tanpa dijangka menunjukkan penurunan pada bulan Oktober.
Pasaran seterusnya menerima kejutan daripada data keluaran dalam negara kasar (KDNK) AS yang meningkat 2.9% daripada anggaran awal 2.6% pada suku ketiga.
Bacaan ini sepatutnya memberi sokongan buat US dolar tetapi berikutan kenyataan Powell, raja mata wang itu tenggelam lebih rendah.
Rentetan kejatuhan US dolar, kebanyakan mata wang utama melonjak tinggi yang menyaksikan dolar Aussie dan New Zealand adalah antara yang berprestasi baik dalam pasaran.
Kedua-dua mata wang itu juga mendapat sokongan daripada sentimen yang lebih baik susulan berita pelonggaran sekatan di Zhengzhou dan Guangzhou meskipun kerajaan masih berusaha untuk mengawal kes jangkitan baharu.
Euro dan pound juga mengukuh dengan mencatatkan kebangkitan ketara daripada paras terlemah yang dicatatkan sebelum ucapan Powell.


Analisis Teknikal USD/JPY – Timeframe H1 – 14/9/2018

Sentimen pasaran semasa yang dilihat kembali stabil menyebabkan kejatuhan nilai Yen. Pergerakan pada chart USD/JPY dilihat melonjak setelah matawang JPY melemah dan harga dilihat telah menembusi (breakout) paras zon resistance 111.700-111.800. Berdasarkan indicator Moshed Magic Line, harga semalam telah membuat kenaikan dari paras Magic Pivot terus melepas resistance MagicR1 dan menyentuh paras resistance MagicR2. Pada sesi pasaran Asia hari ini pula, harga dilihat kembali turun semula ke paras zon resistance 111.800 dimana harga bergerak di sekitar paras harga 111.775 setakat jam 5.34 petang.
Jika harga terus turun lebih rendah melepas zon resistance semalam dan juga Magic Pivot 111.691, paras yang dijangka dituju harga adalah pada support 111.389 (MagicS1). Jika data jualan runcit di AS pada malam ini dicatatkan lemah, harga berkemungkinan untuk turun lebih rendah ke paras support 110.871 (MagicS2) dan seterusnya akan menguji paras support 110.569 (MagicS3) di mana terdapat satu zon resistance sebelum ini yang tidak berjaya ditembusi (breakout) harga.
 Namun, jika USD terus mengukuh dan kembali melonjakkan harga semula, paras resistance 112.209 (MagicR1) dijangka akan menjadi tumpuan pasaran. Jika harga breakout paras tersebut, jangkaan harga akan meneruskan kenaikan ke paras resistance 112.511 (MagicR2) sebelum pasaran akan tertumpu pada paras resistance 113.029 (MagicR3) untuk melihat reaksi harga pada paras tersebut. Di paras itu juga dilihat sebagai satu zon major resistance pada 113.00.
Ikuti perkembangan sentimen pasaran global semasa yang banyak mempengaruhi pergerakan harga pada chart USD/JPY ini. Perhatikan juga paras-paras penting pada indicator Moshed Magic Line untuk membantu anda membuat keputusan dalam posisi trade setiap hari.

Paras support: 111.389, 110.871, 110.569.
Paras resistance: 112.209, 112.511, 113.029.


USD/JPY Masih Kekalkan Corak Penurunan Harga Sejak Minggu Lalu

US dolar terus diniagakan lemah pada awal minggu ini berbanding safe-haven Yen yang lebih mengukuh dan mendapat permintaan dalam sentimen berisiko pasaran.
Seperti dagangan emas yang melonjak, matawang safe-haven seperti Yen juga turut memanfaatkan peluang untuk mengukuh dalam pasaran sementara ekonomi dunia terus dilanda ketidaktentuan yang masih lagi dijejaskan oleh penularan wabak pandemik COVID-19.
Bank pusat Jepun kini sedang dalam pertimbangan untuk langkah-langkah pembiayaan korporat bagi menyokong syarikat-syarikat dan perniagaan yang terjejas akibat Coronavirus. Mesyuarat polisi terbaru akan diadakan pada penghujung April.
Jika diperhatikan pergerakan harga pada carta pasangan matawang USD/JPY, harga telah menunjukkan corak penurunan sejak minggu lalu dengan pergerakan harga lebih mendatar pada awal minggu sebelum penurunan telah melepasi paras sokongan 108.300.
Memulakan dagangan awal minggu ini, harga terus menunjukkan penurunan semalam lebih 100 pips mencecah paras terendah harian sekitar 107.500.
 Pergerakan harga pada hari ini mula mendatar sepanjang sesi Asia sehingga bersambung ke sesi Eropah. Harga masih bergerak perlahan di bawah paras Moving Average 50 (MA50) pada rangka masa 1 jam pergerakan harga yang memberi isyarat trend kekal bearish.
Penurunan harga yang akan diteruskan akan melepasi paras 107.400 sebelum menuju zon support menguji paras penting sekitar 107.00.
Sebaliknya jika harga membuat kenaikan, paras halangan dinamik MA50 akan diuji sebelum kenaikan diteruskan menuju 108.300 yang merupakan zon SBR (support become resistance).
Kenaikan lebih tinggi akan menguji paras-paras penting 108.600 sebelum menuju ke paras ketinggian pada dagangan awal April di bawah paras 109.400.
Lihat gambar carta pasangan matawang USD/JPY di bawah untuk rujukan analisis teknikal anda.
Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Tak Gurau Punya, Ekonomi Malaysia Tumbuh Mencucuk Langit!

‘Dengan pertumbuhan ekonomi yang baik, adakah kadar OPR akan lebih tinggi atau berkurangan nanti?’
Bacaan keluaran dalam negara kasar (GDP) Malaysia menyaksikan peningkatan mendadak sebanyak 8.9% pada suku ke-2 (Q2) berbanding catatan 5% sebelum ini.
Menurut Bank Negara Malaysia (BNM), permintaan domestik yang kukuh di sebalik pemulihan stabil dalam pasaran buruh serta sokongan dasar pada April dan Mei antara penyumbang utama pertumbuhan ekonomi.
Perkara ini secara tidak langsung menandakan aktiviti ekonomi bergerak normal ketika negara beralih ke fasa endemik yang turut menyaksikan pembukaan semula sempadan antarabangsa.
 Ulas BNM lagi, ekonomi Malaysia telah berkembang 6.9% dalam separuh pertama dan dijangka akan terus meningkat untuk baki 2022.
Melihat kepada rincian laporan, sektor perkhidmatan dan pembuatan terus menerajui pertumbuhan manakala permintaan eksport bagi produk eletrik dan eletronik (E&E) kekal pagan.
Ikuti ringkasan menyeluruh bacaan GDP Malaysia di bawah:

Penggunaan isi rumah meningkat 18.3% dari 5.5% pada Q1.
Pelaburan tetap menambah 5.8% dari 0.2% pada Q1.
Perbelanjaan kerajaan menyederhana 2.6% berbanding 6.7%.
Perdagangan luar negeri bersih dilihat negatif apabila eskport mencapai 10.4% sementara import melonjak 14%.
Pengeluaran perkhidmatan meraih 12% dari 6.5% pada Q1, pembuatan mengukuh 9.2% berbanding 6.6% dan pembinaan mencanak 2.4% berbanding -6.2%.
Perlombongan menurun -0.5% dari -1.1% dan pertanian menyusut -2.4% dari 0.1%.
Pada asas suku tahunan pelarasan musim, GDP berkembang 3.5% ekoran peningkatan 3.8% yang disemak menurun pada Q1.